Blog – Shakilaronno.com\nপ্লাস্টিকে নিমজ্জিত পৃথিবী\nby Shakil Aronno\nবর্তমানে বিশ্বের জনসংখ্যা ৭৩০ কোটি। চলতি বছরের ১৭ জুন ‘ওয়ার্ল্ড পপুলেশন প্রসপেক্ট ২০১৯: হাইলাইটস’ শীর্ষক প্রতিবেদনে জাতিসংঘ জানায় আগামী ২০৫০ সালে বিশ্বের মোট জনসংখ্যা ৯৭০ কোটিতে উন্নীত হবে। ১৯৫০ সালে বিশ্বের জনসংখ্যা ছিলো ৩০০ কোটির কাছাকাছি। সেই সময় এই বিপুল সংখ্যক মানুষ বাজার থেকে শুরু করে বিভিন্ন কাজে কাগজের ব্যাগসহ নানা ধরনের সরঞ্জাম ব্যবহার করত। কিন্তু কাগজের ব্যাগের বিপুল চাহিদা পুরণের জন্য কাটা পড়ত প্রচুর গাছ। পরিবেশ বিপর্যয় এবং স্থলজ বাস্তুসংস্থান এর কথা চিন্তা করে মানুষ কাগজের ব্যাগের বিকল্প নিয়ে কাজ শুরু করে। ১৯৫৯ সালে স্টেইন গুস্তাফ থুলিন নামে এক সুইডিশ প্লাস্টিকের ব্যাগ আবিষ্কার করেন। পরিবেশ বাঁচাতে এবং কাগজের চেয়ে টেকসই এবং পুনঃ পুনঃ ব্যবহারযোগ্য এই ব্যাগ দ্রুতই জনপ্রিয় হয়ে উঠে। তখন অবশ্য মানুষ ভাবেনি মাত্র ৫০ বছর ব্যবধানে এই প্লাস্টিকই হয়ে উঠবে বিশ্বের জন্য সবচেয়ে মরণঘাতী। আজ পুরো পৃথিবীটাই প্লাস্টিকের কারনে নিমজ্জিত হতে চলেছে।\nমহাকাশ থেকে শুরু করে যেখানেই মানুষ সেখানেই প্লাস্টিক দূষণ! প্লাস্টিক দূষণ নিয়ে হচ্ছে শত শত গবেষণা। এসব গবেষণার ফলাফল শুনলে আঁতকে উঠতে হয়। বলা হচ্ছে সমুদ্রে মাছের চেয়ে প্লাস্টিকের পরিমান বেড়ে যাবে আগামী কয়েক বছরের মধ্যেই। মানুষ, মাছ, পাখি তথা পৃথিবীর সকল প্রাণী, উদ্ভিদ, মাটি, বাতাস সবকিছুই প্লাস্টিক দূষণের শিকার।\nবিভিন্ন দেশের বিজ্ঞানীদের কয়েকটা গবেষণার ফলাফল আপনাদের কাছে তুলে ধরার চেষ্টা করছি-\n১. প্রতি বছর প্রায় ১০ লাখ পাখি প্লাস্টিক দূষণের শিকার হচ্ছে। এখনই এসব পরিযায়ী পাখির প্রায় ৯০% এর পাকস্থলীতেই পাওয়া যাচ্ছে প্লাস্টিক জাতীয় দ্রব্য। ধারণা করা হচ্ছে, ২০৫০ সাল নাগাদ এ সংখ্যা দাঁড়াবে ৯৯% এ, যা এসব পাখির অস্তিত্বের পথে বিরাট বড় এক বাঁধা। এ পাখিরা বাঁচার জন্য সামুদ্রিক প্রাণীদের খেয়ে থাকে। যেহেতু সমুদ্রে প্লাস্টিক বর্জ্যের পরিমাণ অত্যধিক হারে বেড়ে যাচ্ছে, তাই সেসব প্লাস্টিক সামুদ্রিক প্রাণী গ্রহণের সাথে সাথে তা পাখির পাকস্থলীতেও চলে যাচ্ছে।\n২. প্রতি বছর প্রায় ৮০০ প্রজাতির সামুদ্রিক প্রাণী সমুদ্রযানের বর্জ্য পদার্থ দিয়ে আক্রান্ত হয়, আর এসবের মধ্যে প্রায় ৮০ শতাংশই হচ্ছে প্লাস্টিক জাতীয় বর্জ্য, যা নিতান্তই আমাদের দায়বদ্ধতাকে প্রশ্নবিদ্ধ করে তোলে।\n৩. পৃথিবীর প্রায় অর্ধেক সামুদ্রিক কচ্ছপ প্রতিবছর প্লাস্টিক জাতীয় পদার্থ গলাধঃকরণ করছে, যে কারণে এদের অনেকেই মৃত্যুমুখে পতিত হচ্ছে। শুধু তা-ই নয়, প্লাস্টিকদ্রব্য তাদের প্রজননেও বাঁধা হয়ে দাঁড়াচ্ছে। ফলশ্রুতিতে এই সামুদ্রিক কচ্ছপগুলোর অস্তিত্বই হুমকির মুখে।\n৪. আমরা যে প্লাস্টিক বোতলগুলো ব্যবহার করে থাকি সেগুলোর মূল উপাদান পলিইথিলিন। এক আউন্স পরিমাণ পলিইথিলিন প্রস্তুত করলেই প্রায় ৫ আউন্স পরিমাণ কার্বন ডাইঅক্সাইড বায়ুতে নির্গত হয়। এর মানে দাঁড়ায়- আমরা যতটুকু প্লাস্টিকদ্রব্য তৈরি করছি তার থেকে বেশি পরিমাণ দূষিত পদার্থ বায়ুতে নির্গমন করছি।\n৫. বিশ্বজুড়ে প্রতি মিনিটে ৩৩,৮০০টি প্লাস্টিকের বোতল এবং ব্যাগ সাগরে গিয়ে পড়ছে। বছরে যার পরিমাণ ৮০ লাখ টন। ২০৫০ সাল নাগাদ বছরে ১ লাখ ৩০ হাজার টন প্লাস্টিক বর্জ্য সাগরে গিয়ে মিশবে।\n৬. ইউরোপে প্রতিবছর প্রায় আড়াই কোটি টন (২৫ মিলিয়ন টন) প্লাস্টিক বর্জ্য উৎপাদিত হয়। এর মধ্যে অন্তত দেড় লাখ টন প্লাস্টিক বর্জ্য মহাদেশের নদ-নদী ও জলাশয়ে গিয়ে জমে।\n৭. ফিলিপাইনের অদূরে প্রশান্ত মহাসাগরের গভীরতম মারিয়ানা ট্রেঞ্চে প্লাস্টিকের ব্যাগের অস্তিত্ব পাওয়া গেছে\n৮. প্লাস্টিক বর্জ্যের ক্ষুদ্রতম ভগ্নাংশ বা ‘মাইক্রোপ্লাস্টিক’ বায়ুতাড়িত হয়ে পর্বতচূড়ায় মিলছে। বায়ুদূষণের অন্যতম ক্ষতিকর উপাদান যে ভাসমান বস্তুকণা, ‘মাইক্রোপ্লাস্টিক’ সে তালিকায় যোগ হচ্ছে বিশ্বজুড়ে।\n৯. বাতাসের মাধ্যমে মানুষের শরীরেও মাইক্রোপ্লাস্টিক ঢুকে পড়ছে। ফলে প্লাস্টিকের দূষণ কেবল ঘুরপথে নয়, সরাসরি মানুষের শরীরে প্রবেশ করে স্বাস্থ্যঝুঁকি তৈরি করছে।\n[আমাদের প্রিয় ঢাকা শহরেই প্রতিদিন উৎপাদিত প্রায় ৩ হাজার ৫০০ টন বর্জ্যের মধ্যে ৩০ শতাংশ অপচনশীল। দেশের বর্জ্যের ভাগাড় এবং সড়ক-মহাসড়কের পাশে স্তূপ করে রাখা আবর্জনার মধ্যে পলিথিন ও প্লাস্টিকের আধিক্য দেখে বুঝতে অসুবিধা হয় না যে অপচনশীল বর্জ্যের গুরুত্বপূর্ণ অংশ পলিথিন ও প্লাস্টিক]\nযাক প্লাস্টিক দূষণের ভয়াবহতার মাত্র ০১ ভাগও উপরের আলোচনায় আসেনি। তাহলে বুঝতেই পারছেন কী ভীষণ দূষণের কবলে পড়েছে বিশ্ব!\nএবার আসি পলিথিন প্রসঙ্গে! পলিথিন প্লাস্টিকের একটি রুপ। পলিথিন (polythene) হচ্ছে ইথিলিনের পলিমার। এটি অত্যন্ত পরিচিত প্লাষ্টিক। উচ্চ চাপ (১০০০ – ১২০০ atm) ও তাপমাত্রায় (২০০°C) সামান্য অক্সিজেনের উপস্থিতিতে তরলীভূত হয়ে অসংখ্য ইথিলিনের অণু (৬০০-১০০০, মতান্তরে ৪০০-২০০০ অণু) পলিমারাইজেশন প্রক্রিয়ায় সংযুক্ত হয়ে পলিথিন গঠন করে। পলিথিন নমনীয় কিন্তু শক্ত প্লাস্টিক। এসিড, ক্ষার ও অন্যান্য দ্রাবক দ্বারা আক্রান্ত হয় না। উত্তম তড়িৎ অন্তরক।\nআমাদের দৈনদিন্দ কাজে সবচেয়ে বেশী ব্যবহার করা হয় এই পলিথিন। পলিথিন থেকে বিষ নির্গত হয় এবং খাদ্যদ্রব্যের সঙ্গে মিশে যায়। পলিথিন মাটির সঙ্গে মেশে না। ফলে মাটির উর্বরতা শক্তি নষ্ট করে। ডাস্টবিনে ফেলা পলিথিন বৃষ্টির পানির সঙ্গে ড্রেনে ঢুকে পড়ে জলাবদ্ধতা সৃষ্টি করে। পলিথিন নদীর তলদেশে জমা হয়ে নদী ভরাট করে ফেলে। পলিথিন পোড়ালে তা বায়ুদূষণে সহায়তা করে।\nপ্লাস্টিক দূষণ কমানোর জন্য বিশ্বের বিভিন্ন দেশ বিভিন্ন পদক্ষেপ গ্রহণ করেছে। আরও প্লাস্টিক পুনপ্রস্তু্তির ব্যবস্থা গ্রহণ করেছে। কিছু কিছু সুপার মার্কেট এ প্লাস্টিক ব্যাগ এর মাধ্যমে আদানপ্রদান কমিয়েছে এবং বায়োডিগ্রেডেবল পদার্থ ব্যবহার করছে। কিন্তু বায়োডিগ্রেডেবল প্লাস্টিক কতখানি পরিবেশবান্ধব সেটাও আলোচনা জরুরী! বায়োডিগ্রেডেবলগুলো হচ্ছে একরকম বায়োপলিমার যাদের ইন্ডাস্ট্রিয়াল কম্পোস্টারের মধ্যে পচন ঘটে। গৃহের কম্পোস্টার দ্বারা বায়োডিগ্রেডেবলসমূহের কার্যকরীভাবে পচন ঘটে না, এবং এর ধীর গতির কারণে মিথেন গ্যাস নির্গত হতে পারে। আরেক রকমের ডিগ্রেডেবল বস্তি দেখা যায় যা বায়োপলিমার দ্বারা প্রস্তুত নয়, কারণ এগুলো তেল ভিত্তিক, এবং অন্যান্য চিরাচরিত প্লাস্টিকের মতই আচরণ করে। এই প্লাস্তিকগুলোকে এমনভাবে তৈরি করা হয়েছে যাতে বিভিন্ন এডিটিভের সহায়তায় এগুলোর আরও সহজে ক্ষয় হয়। সূর্যের অতিবেগুণী রশ্মি বা অন্যান্য ভৌত নিয়ামকের সহায়তায় এই এডিটিভগুলো এগুলোর দ্রুত ক্ষয়ে সহায়তা করে। যদিও পলিমারদের এই পচন উন্নীতকারী এডিটিভগুলো উল্লেখযোগ্য পরিমাণে পচন বাড়ায় না বলে দেখা গিয়েছে। বলা যায় বায়োডিগ্রেডেবল ও ডিগ্রেডেবল প্লাস্টিকগুলো প্লাস্টিক দূষণ রোধে সহায়তা করে ঠিকই কিন্তু এর কিছু সীমাবদ্ধতাও রয়েছে। একটি সমস্যা হচ্ছে এরা প্রাকৃতিক পরিবেশে খুব একটা কার্যকরীভাবে ক্ষয় হয় না। তেল ভিত্তিক প্লাস্টিকগুলো একটি ক্ষুদ্রতর অংশে বিভাজিত হয়, কিন্তু এরপরে তারা আর ক্ষয়ীভূত হয় না।\nতাহলে কি আবার আমরা কাগজে ফিরে যাবো? সেক্ষেত্রে প্রশ্ন আসে কাগজের ব্যাগ কী প্লাস্টিক ব্যাগের চেয়ে বেশি পরিবেশ বান্ধব? উত্তর আয়ারল্যান্ডের ২০১১ সালের একটি গবেষণায় বলা হচ্ছে যে, ‘একটি প্লাস্টিক ব্যাগ উৎপাদনের চাইতে অন্তত ৪গুণ বেশী শক্তি প্রয়োজন একটি কাগজের ব্যাগ তৈরিতে।’ এছাড়াও প্লাস্টিক ব্যাগের বিপরীতে কাগজের ব্যাগ তৈরিতে উজাড় হয় বনভূমি। গবেষণাটিতে আরো উল্লেখ করা হয় যে, প্রতি এক একটি প্লাস্টিক ব্যাগ তৈরির তুলনায় কাগজের ব্যাগ উৎপাদনের সময় অত্যন্ত বিষাক্ত রাসায়নিক বর্জ্যও তৈরি হয়। এর বাইরে প্লাস্টিকের তুলনায় কাগজের ব্যাগের ওজন বেশী হয়। সুতরাং এটি পরিবহনে প্রয়োজন আরো বেশি শক্তি, ফলে কার্বন উৎসরণের হারও বেশি।\n২০০৬ সালে, এনভায়রনমেন্ট এজেন্সি একটি সমীক্ষা চালিয়েছিল। বৈশ্বিক উষ্ণায়ণের নিয়ামক খুঁজতে তারা দেখতে চেয়েছিল যে, একটি ব্যাগ কতবার ব্যবহার করা হয়ে থাকে? পরীক্ষায় দেখা যায় যে, কাগজের তৈরি ব্যাগগুলো অন্তত ৩ বার পুন:ব্যবহার করা দরকার, প্লাস্টিকের ব্যাগের তুলনায় তা একবার কম। অন্যপক্ষে দেখা গেছে, কাপড়ের তৈরি ব্যাগ সবচেয়ে বেশি ব্যবহার করা হয়, সংখ্যাটি ১৩১। তুলা থেকে সুতা উৎপাদনে যে বিশাল শক্তি ক্ষয় হয় এটি তাকে কিছুটা লাঘব করে।\nকিন্তু কাগজের ব্যাগ যদি সবচেয়ে কম বার ব্যবহার উপযোগী হয়, তবে কি এটি সুপারমার্কেটে টিকে থাকবে? বিশেষ করে ভিজে গেলে কাগজের ব্যাগের ব্যবহার উপযোগিতা যেখানে দ্রুত কমে যায়। তাই এনভায়রনমেন্ট এজেন্সি তাদের গবেষণার উপসংহারে বলছে, কাগজের ব্যাগের টিকে থাকার অযোগ্যতার কারণেই তার পুনঃব্যবহার কম হয়ে থাকে। যদিও প্লাস্টিক ব্যাগের চাইতে কাগজের ব্যাগের পুনঃব্যবহার হার কম, তবুও গবেষকরা এটি ব্যবহারে জোড় দিচ্ছে। তাদের মতে কিভাবে বা কি উপায়ে ব্যাগটি ব্যবহার করা হবে সেটিও গুরুত্বপূর্ণ। কাপড়ে ব্যাগ উৎপাদনে সবচেয়ে বেশী কার্বন নিঃসরণ সত্ত্বেও এটি সবচেয়ে টেকসই এবং দীর্ঘস্থায়ী।\nতবে, স্থায়িত্ব সবচেয়ে কম হলেও কাগজের ব্যাগ প্লাস্টিকের তুলনায় প্রকৃতিতে দ্রুত পচনশীল। এছাড়া, কাগজ অনেক বেশী পরিমাণে রিসাইকেল করা হয়ে থাকে। যেখানে প্রকৃতিতে মিশে যেতে একটি প্লাস্টিকের তৈরি ব্যাগের ৪০০ থেকে হাজার বছর পর্যন্ত সময় লাগতে পারে। আসলে এই পৃথিবীতে প্রাণীজগৎ সুস্থভাবে বাঁচিয়ে রাখতে হলে প্রকৃতির তৈরি জিনিসই ব্যবহার করতে হবে এবং অবশ্যই প্রকৃতির ভারসাম্য নষ্ট না করে। অর্থাৎ কেটে ফেলা গাছগুলির পরিবর্তে যদি দ্রুত নতুন বনায়ন করা সম্ভব হয় তবে তা জলবায়ু পরিবর্তনের প্রভাবকে বন্ধ করতে সহায়তা করবে, কেননা গাছ বায়ুমণ্ডল থেকে কার্বন শুষে নেয়। বিশ্বব্যাপী আইন করা উচিৎ যে, ‘মানুষ তার প্রয়োজেন গাছ তখনই কর্তণ করবে যখন কর্তণকৃত গাছের সংখ্যার ১০ গুন গাছ প্রকৃতিতে ফিরিয়ে দেওয়া নিশ্চিৎ করবে’।\nপ্লাস্টিকের ভয়াল গ্রাস থেকে পৃথিবীকে তথা আমাদের নিজেদের বাঁচিয়ে রাখার স্বার্থে এখনি প্লাস্টিকের বিরুদ্ধে যুদ্ধ ঘোষণার বিকল্প নেই।\nপ্লাস্টিকের দূষণরোধে আমাদের করণীয়-\n১) প্লাস্টিক জাতীয় পদার্থ বর্জন করা।\n২) আইনের যথাযথ প্রয়োগের মাধ্যমে প্লাস্টিক জাতীয় দ্রব্যের ব্যবহার সীমিত করা।\n৩) পাটজাত দ্রব্যের যথাযথ ব্যবহারের মাধ্যমে পাটশিল্পকে পুনরায় জাগিয়ে তোলা। প্রকৃতিকে তার মত রেখেই সব জায়গায় প্লাস্টিকের পরিবর্তে পাটজাত পণ্যের মত অন্যান্য প্রাকৃতিক পণ্যের ব্যবহার বাধ্যতামূলক করা।\n৪) জনগণকে প্লাস্টিকের ক্ষতিকর দিক সম্পর্কে সচেতন করে গড়ে তোলা।\n৫) পনিরবেশবান্ধব পণ্য ব্যবহারের কারণে সরকারিভাবে ভোক্তা এবং উদ্যোক্তাদের পুরষ্কৃত করে তাদেরকে এসবের ব্যবহারে আরো উৎসাহিত করা।\n৬) যেখানে সেখানে প্লাস্টিক বর্জ্য ফেলার কারণে পর্যাপ্ত শাস্তি এবং জরিমানার ব্যবস্থা করা।\n৭) প্লাস্টিক জাতীয় পণ্যের উপর অত্যাধিক শুল্কারোপ করা। পাটজাত পদার্থের মূল্য কমিয়ে পাটজাত পণ্যকে আরো সহজলভ্য করে তোলা।\n৪. ন্যাশনাল জিওগ্রাফিক সোসাইটি\n৭. জার্নাল অফ এনভারোনমেন্ট সাইন্স\nছবি: বিভিন্ন সংবাদ মাধ্যম ও রিসার্চ জার্ণাল থেকে সংগ্রহ\nনীতিপুলিশগিরি ও দেশপ্রেম!\nইদানিং সামাজিক যোগাযোগ মাধ্যমগুলোয় ঢুঁ মারলেই দেখা যায় নীতিপুলিশগিরি মানুষের সংখ্যা দিন দিন বেড়েই চলছে। এই মানুষরা নীতিপুলিশগিরি করতে অপরের শয়নকক্ষে চোখ রাখেন, পার্কে প্রেম করা যুগলদের ধরে অপমান করেন, চুল কেটে ছোট করে দেন, কিভাবে কাপড় পরতে হবে সে বিষয় ছবক দেন! এরাই ঠিক করে দিতে চান কে কার সাথে প্রেম করবে আর কার সাথে করতে পারবে না, কোন সম্প্রদায়ের ছেলের সঙ্গে কোন সম্প্রদায়ের মেয়ে ঘুরে বেড়াতে পারবে! এদের কাছে সমকাম একটা অসুখ! তারা অবশ্য হরহামেশাই একে বাঙালি সংস্কৃতি বলে থাকেন! তাদের নিকট বাঙালি সংস্কৃতি হচ্ছে যৌন বিরোধিতা বা প্রেম বিরোধিতা! তারা একে পাপ বলে ভাবেন এবং অন্যদেরও ভাবতে বলেন!! তারা এসব কাজ গর্বের সাথে করেন এবং নিজেদের বড় দেশপ্রেমিক মনে করেন!!\nনীতিপুলিশগিরি মানুষেরা নিজেদের খুব সংস্কৃতিবান মনে করলেও এরাই দেশের সংস্কৃতির সবচেয়ে বড় ক্ষতি করে চলছেন প্রতিনিয়ত। এরা মানুষের ব্যক্তিগত পরিসরে নাক গলিয়ে তাকে হ্যারেস করে এবং ক্ষেত্রবিশেষে তাদের পিটিয়ে হাতের সুখ করে নেন যাকে তারা দেশপ্রেম বলেন! এটা মোটেই দেশপ্রেম নয়, এটা মস্তানি ও সন্ত্রাসী কার্যক্রম। এখানে দেশপ্রেম হবে এটাই যে, আমি কোনভাবেই আমার দেশবাসীর ব্যক্তিগত পরিসরে নাক গলাবো না, কাউকে নাক গলাতে দেব না, এমনকি রাষ্ট্রকেও নয়।\nনীতিপুলিশগিরি ও দেশপ্রেমকে একে অপরের সাথে গুলিয়ে ফেলা যাবে না। দেশপ্রেম হচ্ছে একজন ব্যক্তি বা একটি জনগোষ্ঠী কর্তৃক মাতৃভূমির প্রতি একধরনের আবেগপূর্ণ অনুরাগ বা ভালোবাসা। আপনি নিজেকে দেশপ্রেমিক দাবী করলে নিজের কাজটা ভালোভাবে করুন। আপনার বাড়ির আশপাশ পরিষ্কার রাখুন। পলিথিন বর্জন করুন ও এর ভয়াবহ ক্ষতির বিষয়টি সবাইকে জানান। দেশের বনাঞ্চল ও জলাশয় রক্ষা করুন। বন্যপ্রাণি ও জীববৈচিত্র সংরক্ষণসহ দেশের ইতিহাস ও ঐতিহ্য রক্ষায় কাজ করুন। দুস্থ ও অসহায়দের সেবা করুন। ধর্ষণ, খুন, গুম ও নারীর প্রতি অবমাননাকারীদের বিরুদ্ধে রুখে দাঁড়ান। দেশের গণতান্ত্রিক ধারাকে ঠিক রেখে অসাম্প্রদায়িক দেশ গড়তে কাজ করুন।\nবাঙালিদের কাছে গণধোলাইও খুব জনপ্রিয় খেলা হয়ে উঠেছে। ক্রিকেটের মতই তা দ্রুত ছড়িয়ে পড়ছে! অন্য মানুষকে পিটিয়ে চরম সুখ ও আনন্দলাভ করার সুযোগ যেন বাঙালি হাতছাড়া করতেই জানে না। কি ভয়াবহ! সম্প্রতি পদ্মা সেতু ইস্যুতে একটা গুজবকে কেন্দ্র করে যে মানুষগুলোকে পিটিয়ে হত্যা করলো অসভ্য বাঙালিরা তারা অবশ্যই সন্ত্রাসী। এছাড়া চুরির দায়ে, সড়ক দুর্ঘটনার পর এমনকি প্রেম করার জন্যও পিটিয়ে হত্যার ঘটনা ঘটে চলছে! এ ধরনের নৃশংস ঘটনা বন্ধ করার নামই দেশপ্রেম।\nএবার আসি দেশপ্রেমের আরেকটি বিষয় নিয়ে! ইদানিং হরহামেশাই দেখা যায় কথায় কথায় পাকিস্তানের সাথে আমাদের দেশকে তুলনা করা। আমরা পাকিস্তানের চেয়ে এই দিকে এগিয়ে আছি, সেইদিকে এগিয়ে আছি! কথায় কথায় গালাগালি আর পাকিস্তানের মেয়েদের ধর্ষণের মনস্তাত্ত্বিক চিন্তাধারাও এগিয়ে যাচ্ছে সমানতালে। ১৯৭১ সালের মহান মুক্তিযুদ্ধে আমার পরিবারের মানুষসহ দেশের অসংখ্য পরিবারের মানুষ জীবন দিয়েছে, ধর্ষণের শিকার হয়েছে। স্বাধীনতার অর্জনের জন্য এদেশের ৩০ লক্ষ মানুষ জীবন উৎসর্গ করেছে ও দুই লক্ষ নারী ধর্ষণের শিকার হয়েছে পাকিস্তানি সেনা ও এদেশের পাকি দালালদের হাতে! তাই বলে কি পাকিস্তানি মেয়েদের ধর্ষণ করার মত মানসিকতা গড়ে উঠবে? যে হত্যা-খুন-গুম-ধর্ষণের বিরুদ্ধে লড়াই করে দেশ স্বাধীন করলাম সেটাই করতে চাচ্ছি পাকিস্তানের বিরুদ্ধে! কি ভয়াবহ ভাবাই যায় না!\nএবার আসি বাকস্বাধীনতার প্রশ্নে। বাকস্বাধীনতা হচ্ছে স্বতন্ত্র ব্যক্তি বা সম্প্রদায়ের; নির্ভয়ে, বিনা প্রহরায় বা কর্তৃপক্ষের নির্দেশনা, অনুমোদন গ্রহণের বাধ্যতা ব্যতিরেকে নিজেদের মতামত স্বাধীনভাবে প্রকাশ করা। কিন্তু দুর্ভাগ্য হলেও সত্য অধিকাংশ বাঙালি বাকস্বাধীনতাকে ব্যবহার করে মর্যাদাহানি, কুৎসা রটানো, পর্নোগ্রাফি, অশ্লীলতা, আক্রমণাত্মক শব্দ, মেধাসম্পদ ও বাণিজ্যিক গোপনীয়তা, জননিরাপত্তা ইত্যাদি ক্ষেত্রে। বাঙালির বাকস্বাধীনতাই হচ্ছে অপরের স্বাধীনতায় হস্তক্ষেপ করা!! অবশ্য এইক্ষেত্রে অপকার নীতির মাধ্যমে বাকস্বাধীনতাকে সীমাবদ্ধ করা হয়। অপকার নীতির ধারণাটি প্রণয়ন করেছিলেন জন স্টুয়ার্ট মিল। তিনি তার অন লিবার্টি নামক গ্রন্থে বলেন ‘একটি সভ্য সমাজে কোন ব্যক্তির ইচ্ছার বিরুদ্ধে গিয়ে তার উপর তখনই ক্ষমতার সঠিক ব্যবহার করা যায়, যখন তা অন্য কোন ব্যক্তির উপর সংঘটিত অপকারকে বাধা দেয়ার জন্য করা হয়।’ অবমাননা নীতির ধারণাও বাকসীমাবদ্ধতার ন্যায্যতা প্রতিপাদনে ব্যবহৃত হয়, এক্ষেত্রে যেসব কথায় সমাজে অবমাননার সৃষ্টি করে সেগুলোর প্রতি নিষেধাজ্ঞা আরোপ করা হয়। এই বিষয়টি নিয়ে সবিস্তারে আরেকদিন লেখার ইচ্ছে আছে।\nডেঙ্গুতে মরছে মানুষ, দায়ী কে?\nপৃথিবীতে যেসব প্রাণির কারণে মানুষের প্রাণহানি ঘটে সেসব তার একটি তালিকা এই লেখার সাথে সংযুক্ত করেছি। সেটা পড়ে থাকলে ইতোমধ্যেই জেনেছেন সম্মিলিত গবেষণার ফলাফলে দেখা যায় মশার কামড়ে প্রতিবছর ১০ লক্ষ মানুষের প্রাণহানি ঘটে। কীটতত্ত্ববীদদের গবেষণায় পৃথিবীর বিভিন্ন স্থানে ৩,৫০০ এর বেশি প্রজাতির মশা সনাক্ত করা গেছে। মশা ক্রেন মাছি পরিবারের অন্তর্ভুক্ত। অধিকাংশ প্রজাতির স্ত্রী মশা স্তন্যপায়ী প্রাণীর রক্ত পান করে থাকে। এদের মধ্যে কিছু মশা রোগজীবাণু সংক্রামক (অ্যানোফিলিস, কিউলেক্স, এডিস, হেমাগোগাস প্রভৃতি)। এসব মশার মাধ্যমে ম্যালেরিয়া, ডেঙ্গু, চিকুনগুনিয়া, ফাইলেরিয়া, পীতজ্বর, জিকা ভাইরাস প্রভৃতি রোগ সংক্রমিত হয়ে থাকে।\nবর্তমানে পুরো এশিয়াজুড়ে ছড়িয়ে পড়েছে মশাবাহিত ডেঙ্গুর প্রকোপ। ইউরোপিয়ান সেন্টার ফর ডিজিস প্রিভেনশন এন্ড কন্ট্রোল (ইসিডিসি)-প্রতিবেদন মতে, বাংলাদেশ, ভারত, পাকিস্তান, নেপাল, শ্রীলঙ্কা, মালদ্বীপ, মালয়েশিয়া, থাইল্যান্ড, কম্বোডিয়া, লাওস, ফিলিপাইন, সিঙ্গাপুর এবং ভিয়েতনামে বেড়েছে ডেঙ্গু আক্রান্ত ও মৃত্যুর হার। বিশ্ব স্বাস্থ্য সংস্থা- ডব্লিউএইচও জানায়, বিশ্বের জনসংখ্যার ৪০ শতাংশের বেশি, অর্থ্যাৎ ২৫০ কোটি মানুষ এখন ডেঙ্গুর ঝুঁকিতে।\nমশাবাহিত রোগগুলো শত বছর আগে থেকেই ছিলো! কিন্তু এর প্রকোপ কখনোই এত বেশী ছিলনা। বৈশ্বিক তাপমাত্রা বৃদ্ধি, মানুষের প্রকৃতি বিধ্বংসী কর্মকাণ্ডে জলবায়ু পরিবর্তনের প্রভাবে অনিয়মিত বৃষ্টিপাত, ক্রমবর্ধমান জনসংখ্যা বৃদ্ধির পাশাপাশি প্রকৃতি ও প্রাণীকূল বিনষ্ট অন্যতম কারণ বলছেন গবেষকরা।\nবিশেষজ্ঞদের মতে, এডিস মশার প্রজননের জন্য মাঝারি বৃষ্টিপাত এবং ২৭-৩২ ডিগ্রি সেলসিয়াস তাপমাত্রাই যথেষ্ট। আর সাম্প্রতিক বছরগুলোতে যে উষ্ণতা বৃদ্ধি পেয়েছে দক্ষিণ এশিয়ার দেশেগুলোতে। সেই উষ্ণতায় পাল্লা দিয়ে বেড়েছে ডেঙ্গুরবাহক এডিস মশাও। বাংলাদেশের প্রায় সবগুলো জেলায় ডেঙ্গু ছড়িয়ে পড়ছে! প্রতিদিনই বাড়ছে মৃত্যুর সংখ্যা!\nএই যে মশার কারণে এখন এত মানুষ মারা যাচ্ছে এর জন্য দায়ী কিন্তু মানুষই! কারণ মানুষ নিজের জন্য বন কেটে উজার করছে, ফসলের জমিতে কীটনাশক ব্যবহার করছে, ডিডিটি নামের বিষ ব্যবহার করার ফলে মশা শিকারি ব্যাকটেরিয়া, কীট এবং প্রাণিও কমছে উল্লেখযোগ্য হারে। আগে মশার লার্ভার অধিকাংশই ব্যাঙ ও ব্যাঙাচি খেয়ে ফেলত আর এখনতো প্রকৃতিতে আমাদের কারণে এসব প্রাণি বিলীন হয়ে যাচ্ছে! এছাড়া মানুষের কেবল প্লাস্টিকজাত দূষণের কারনেই পৃথিবীতে আর কত প্রজাতির প্রাণি টিকে থাকবে সেটা নিয়েই শংকার শেষ নাই। ইতোমধ্যেই কতশত প্রজাতির প্রাণি হারিয়ে গেছে তার ইয়াত্তা নেই।\nবাংলাদেশে আবহাওয়ার প্যাটার্নের পরিবর্তনে বাড়ছে ভেক্টরজনিত রোগের প্রকোপ বাড়ছে (মশা: ডেঙ্গি, চিকুনগুনিয়া, ইয়েলো ফিভার, ম্যালেরিয়া, ফাইলেরিয়াসিস। মাছি: উদরাময়, আমাশয়, ক্রিমি সংক্রমণ, কালাজ্বর, চ্যাগাস ডিজিস, স্লিপিং সিকনেস, চোখের কৃমি)। এখনই কার্যকর উদ্যোগ না নিলে সামনের দিনে আরও ভয়াবহ বিপদ আসবে! ভাইরাসগুলো মিউটেশনের মাধ্যমে নিজেদেরকে পরিবর্তন করছে, প্রতিরক্ষা বাড়াচ্ছে, ঔষধের বিরুদ্ধে অপরাজেয় হচ্ছে। তাই এখনই ছোঁয়াচে মহামারী প্রতিরোধের প্রস্তুতি নেয়া দরকার।\nপৃথিবীর সব প্রাণিই তাদের প্রজাতি রক্ষার জন্য যেখানে সর্বোচ্চ চেষ্টা করে। সেখানে মানুষ নিজেদের ধ্বংস ডেকে আনছে প্রতিনিয়ত। এইসব বিপদ থেকে বাঁচার জন্য প্রতিটি মানুষকে সচেতন ও কার্যকর উদ্যোগ নেওয়ার কোন বিকল্প নেই। মানুষকে অবশ্যই নিজেদের আচরণগত ও ব্যবহারগত পরিবর্তন আনতে হবে। মানুষকে তার নিজের বেঁচে থাকার স্বার্থেই পৃথিবীর সকল প্রাণিকে রক্ষা করতে হবে। পরিবেশ বিপর্যয় ঘটে এমন সকল ধরনের কর্মকান্ড থেকে বিরত থাকতে হবে। বাস্তুসংস্থানের ভারসাম্য বজায় রাখতে যা কিছু করা দরকার করতে হবে। অন্যথায় এই পৃথিবী ধ্বংস হবে আপনার চোখের সামনেই।\nI love people and try to be worthy of people's love.


কলহ নিনাদ – সাগর শর্মা – সহজাত\nকবিতা পদ্য পান্ডুলিপি বলছি\nকলহ নিনাদ – সাগর শর্মা\nApril 4, 2021 May 2, 2021 সাগর শর্মা\t2 Comments\n‘কলহনিনাদ’ কবি সাগর শর্মার দ্বিতীয় বই। নামের ভেতর কলহ থাকলেও তার কবিতার বহিরাঙ্গে নেই কলহের ছিটেফোটা। বরং প্রেম প্রীতি ও ভালোবাসার গীতল স্পর্শে সাগর শর্মার কলহনিনাদ শেষ পর্যন্ত প্রেমের কাব্য হয়ে ধরা দেয়। প্রেম কবিতার প্রধান উপকরণ, তবে তার বিস্তিতি নারীতে থেমে না থেকে বিশ্বপ্রকৃতিতে ছড়িয়ে ছিটিয়ে পড়ে। একথা কবি স্বীকার করে নেন অকপট। তাইতো তিনি বলেন, ‘আমার কবিতার বেশির ভাগই প্রেমের কবিতা। এখানে যেমন নারীর সাথে প্রেম আছে তেমনি প্রকৃতির সাথেও নিবিড় প্রেমের একটা আলিঙ্গনে নিজেকে গাঁথতে চেয়েছি। তাই কবিতায়, সহজেই—নারী, নদী, পাখি, ঈশ্বর, মৃত্যু, কাম, সমুদ্র, পাহাড়, ঝরনার অবিকল একটা স্রোত এসে মিশে গেছে যেন। নদী, নারী, সমুদ্র-পাহাড়-পাখির ইত্যাকার কনটেক্সটগুলো কবিতায়ও নানাভাবেই এসেছে।’\nকলহনিনাদের কবিতাগুলো —নারী, নদী, পাখি, ঈশ্বর, মৃত্যু, কাম, সমুদ্র, পাহাড়, ঝরনার অধিক মানবিকও। কারণ কবিতার প্রধান উপকরণ তো মানুষ। সাগর শর্মা সেই মানুষের জীবনের সুখ-দুঃখ, আশা-আকাঙ্ক্ষা, প্রাপ্তি-অপ্রাপ্তি, টানাপোড়েন আঁকেন সুনিবিড় দক্ষতায়। মানব জীবনের চড়াই-উৎরাইয়ের বিম্বটাই কবি ধরতে চান তার কবিতায়। তখন তিনি বলতে পারেন, ‘কতটা ব্যর্থ হলে মানুষ, / কেঁদে ওঠে ভায়োলিনের অঝোর-বিষাদে! / প্রভুভক্ত কুকুরের মতো / জেগে আছি সতেরো বছর ধরে! / কার পাহারাদার হয়ে? জানি না কিছু তার।’ সাগর শর্মা কবিতায় এভাবেই সৃষ্টি করেন ইমেজ। কবিতা রচনা করতে গিয়ে একের পর এক ইমেজ সামনে তুলে ধরে দৃশ্যের পর দৃশ্য সাজান। তার ভাষায় বললে, ‘কবিতায় আমি নির্দিষ্ট কোনো থিমকে মাথায় রেখে কবিতা লেখিনা! কবিতা চয়ন করতে গিয়ে যে থিমে কবিতা পড়ে যায় তাকে সেভাবেই গুরুত্ব দিই। এতে করে কবিতার যে একটা ইমেজ দাঁড় হয়, একটা দৃশ্যকল্প, চিত্রকল্পে নদীর আবহমান-বহমানতার দিকে দৃশ্যের পর দৃশ্য ধাবিত হতে দেখি… এবং এটাই আমার কবিতাকে সম্পূর্ণতা এনে দেয়।’\nএসো সন্ধ্যা, এসো—\nএই নির্মীলিত স্তব্ধ অন্ধকারে\nআমাদের অন্তহীন যাত্রার\nপরিসমাপ্তি অবধি এসো\nস্তব্ধ অন্ধকারে মাথা নিচু করে এসো—\nসীমাহীন এই ধু-ধু দুঃখের\nঅবিনাশী বিন্যস্ত তারার উজ্জ্বল\nআলোকচিত্র ধরে ধরে, এসো\nএসো আরও গভীরের গুহাপথে—\nআমাদের এই নশ্বর অভিযাত্রায়\nযেখানে চিরটা-কাল মানুষ\nএসো সুন্দর, এসো—\nযিশুর ক্রুশচিহ্ন ধরে, এসো\nএসো এই অবিনশ্বর যাত্রায়\nখানিক জিরিয়ে বোধিবৃক্ষতলে\nধ্যানস্থ করি নির্বাণতত্ত্বপাঠ\nপুতঃ হয়ে পাঠ করি পাঁচ ওয়াক্ত\nকরি ‘তোমার’ নাম সংকীর্তন—\nহেরা পর্বতে মাথা নিচু করে এসো\nমাথা উঁচু করে এসো কৈলাশ পর্বতে\nসিনা টানটান রেখে এসো হিমালয়ের সর্বোচ্চ শৃঙ্গে—\nমাথা নত করলেই দেখো,\nঅহংকার চুরচুর ভেঙে পড়ছে!\nদেখো, এভাবেই নত মস্তকের পাশে\nএকে একে ভেঙে পড়ছে ষড়রিপু!\nতারপর তোমার চূড়ান্ত যাত্রা—\nএ নশ্বর পৃথিবীতে…\nএই নিশুতি রাতে—জানালার ধারে,\nউড়ে আসে নিসিন্দা পাতার ঘ্রাণ…\nরেলিংয়ে কথা কয়, কার সাথে একা—\nসুর তুলে শিস বাজায়—সে কি পাখি?\nতারও কি রয়েছে গোপন সুর?\nনা বলা কথা—কোমল হৃদয়?\nএই ভোরের আলোয়,\nকোথায় সে উড়ে যায়—একা একা?\nএমন আলস্য ঘুম শেষে,\nতারে এড়াতে পারি না কিছুতেই—\nসারাদিনমান গুনগুনিয়ে বাজে সে সুর!\nবহুকাল আগে সেই সুর বয়ে যেত\nবাঁকখালি নদীর হাওয়ায়—\nতার কিছু স্রোত এখনও ভেসে আসে মনে;\nআছড়ে পড়ে ভেঙে যায়—হৃদয়ের এপাড়-ওপাড়!\nমাঘীপূর্ণিমার রাত জানে,\nকতটা বিতৃষ্ণার গ্লানি বয়ে বেড়াই আমি!\nএকটা ধূসর সাদা-কালো জীবন\nমানুষ বয়ে বেড়ায় কার জন্য!\nকার জন্যই-বা ফুটে ঐ সন্ধ্যামালতী!\nনক্ষত্রখচিত রাতে—ধু-ধু নৈঃশব্দ্যে\nকেন কেঁপে ওঠে হৃদয়ের গোপন আর্তনাদ!\nকতটা ব্যর্থ হলে মানুষ,\nকেঁদে ওঠে ভায়োলিনের অঝোর-বিষাদে!\nপ্রভুভক্ত কুকুরের মতো\nজেগে আছি সতেরো বছর ধরে!\nকার পাহারাদার হয়ে? জানি না কিছু তার।\nকুকুর হলে বুঝতে,\nকী অপরিসীম বেদনার এই মানুষ-জীবন!\nমান্দারে ফুটে আছে মনখালি মাঠ—\nবসন্ত কি জানে,\nশাখার বিচ্ছেদে কতটুকু মর্মরিত ঝরাপাতা?\nতবু পাতাকুড়ানি যত্নে তুলে নেয় সমস্ত মর্মর!\nহে ঝরাপাতা, ঝরে পড়ার কালে\nকেন এত বিভোর-রঙিন হয়ে উঠো?\nপথের ধুলোয় পড়ে থাকা মান্দার\nভোরের শিশিরে স্নাত হলে,\nপৃথিবীকে স্বর্গের গালিচা বলে ভ্রম হয়!\nতখন বৃক্ষপত্রের শাখায়—\nকুহু-কুহু রবের আর্তনাদে ফেটে পড়ে কোকিল!\nকারে চায়, এমন ব্যাকুল হয়ে? ডাকে তুমুল!\nশৈশবের জংধরা সেই পুরোনো সাইকেল\nবারান্দায় দাঁড়িয়ে রয়েছে ম্লান—\nযে রোজ বেজে উঠতো পথে—ক্রিং ক্রিং ক্রিং…\nলাউলতাগাছের ডগায় জড়িয়ে থাকার পরও\nকতটা মর্মর পুরোনো সাইকেল!\nপথ ফেলে চলে যায়—যেন পঙ্খীরাজ ডানা!\nবাজে না কতদিন বিষণ্ন বেল—ক্রিং ক্রিং ক্রিং…\nমনে পড়ে, সেই হেমন্তসন্ধ্যা\nসেই ঘন-কুয়াশাকাতর, এলোমেলো রাস্তার মাতাল ঝাঁকুনি!\nআহ্! ঘাড়ের নিচে উষ্ণশ্বাস—\nকোমরে আলতো পরশ, এখনও লেগে আছে…\nশুধু সাইকেলটি পড়ে আছে—\nম্লান, বিষণ্ন বারান্দার পাশে একা!\nএকটা শস্য দানার রাত\nকী করে চোখের সম্মুখে\nফুটে উঠলো আচানক!\nএকটা ঘুঘুর ডাক, শুধু\nউড়ে এলো একবার\nতারপর সুনসান ডুবে গেল জলে—\nজীবনের অবিমিশ্র এ অন্ধকার\nতবু গেল না কিছুতেই!\nআকাশ স্তব্ধতা থেকেও নীল—\nডানা ভাঙা ময়ূর কাঁপছে ধীরে—একা;\nবিস্মৃতির ভেতর নিভছে জোনাক\n—এইমাত্র বৃষ্টি থামলো বন-মল্লিকায়!\nএইসব ঘনসন্ধ্যা দ্রুত মিলিয়ে যায়\nকিছু বিচ্ছিন্ন ঢেউ আছড়ে পড়ে কূলে\nকেমন শিহরণ জাগায়!\nহৃদয় মোচড়ে দিয়ে যায় হাওয়া—\nহাঁসের শান্ত ডানার অবিকল\nহাসছে কোথাও নম্র দুপুর!\nঅতি ধীর বয়ে চলা বায়ুর কুহক—\nবটের বল্কলে বসে ঝিমায় ক্লান্ত ক্লাউন—\nস্কুলফেরত বালক ক্লাউনের কানে\nসুড়সুড়ি দিয়ে রোজ পালিয়ে যায়…\nক্লাউন কখনও স্কুলে পড়েনি—\nতবু স্কুলফেরত বালকের কাছে\nশিখে নেয় ছলবিদ্যা!\nভোরের সান্নিধ্যে এসে\nযে পাখি শিস দিয়ে ওঠে\nঘুম ভেঙে যাওয়া আচানক\nসেই সুর—কী মধুর!\nকলপাড়ে গতরে—ঢালে জল\nরজঃস্রাবে ধুয়ে দেবে\nএই রাঙা ভোর!\n← স্মৃতির লোবানে ভাসে – মোহাম্মদ আনোয়ার\nশাজা’র প্রথম উপন্যাস তিতিয়া →\nজন্ম: ৪ জুন ১৯৮১, কক্সবাজার\nপেশা: উন্নয়ন কর্মী\nপ্রকাশিত কবিতাগ্রন্থ: ঝাউপাতার ভায়োলিন (২০১৮)\nপ্রকাশিতব্য কবিতাগ্রন্থ: কলহনিনাদ (২০২১, বেহুলাবাংলা প্রকাশন)\n2 thoughts on “কলহ নিনাদ – সাগর শর্মা”\nভালো লাগলো কবিতাগুলো


সাহিত্যে স্বাধীনতা পুরস্কার পাওয়া কে এই আমির হামজা - DesheBideshe\nHome/বাংলাদেশ/জাতীয়/সাহিত্যে স্বাধীনতা পুরস্কার পাওয়া কে এই আমির হামজা\nসাহিত্যে স্বাধীনতা পুরস্কার পাওয়া কে এই আমির হামজা\nমাগুরা, ১৫ মার্চ – সাহিত্যে অবদানের জন্য দেশের সর্বোচ্চ বেসামরিক পুরস্কার স্বাধীনতা পদক পাওয়া মো. আমির হামজা কে- তা নিয়ে আলোচনা চলছে সামাজিক যোগাযোগ মাধ্যমে। সাহিত্য অঙ্গন সংশ্নিষ্টদের বিস্ময়ভরা জিজ্ঞাসা, কে আমির হামজা ! কোন সাহিত্যের জন্য তিনি স্বাধীনতা পদক পেতে যাচ্ছে।\nমঙ্গলবার মন্ত্রিপরিষদ বিভাগ ২০২২ সালের স্বাধীনতা পদকের জন্য মনোনীত ১০ বিশিষ্ট ব্যক্তি এবং এক প্রতিষ্ঠানের নাম প্রকাশ করেছে। বাকিরা জাতীয় পর্যায়ে পরিচিত হলেও মাগুরার চারণ কবি আমির হামজা তেমন নন।\nআমির হোসেনের স্বাধীনতা পদক প্রাপ্তিতে বিস্মিত হয়ে বাংলা একাডেমির সভাপতি কথাসাহিত্যিক সেলিনা হোসেন বলেন, ‘তিনি কে? তাকে চিনি না। তার সাহিত্য সম্পর্কেও ধারনা নেই।’\nএকই কথা বলেন কথা সাহিত্যিক আনোয়ার সৈয়দা হক।\nবাংলা একাডেমির মহাপরিচালক কবি মুহাম্মদ নুরুল হুদা বলেছেন, তিনি আমির হামজা নামের সাহিত্যিকের নাম শোনেননি।\n২০২০ সালে সাহিত্যে অবদানের জন্য অবসরপ্রাপ্ত সরকারি কর্মকর্তা এস এম রইজ উদ্দিন আহম্মেদ মনোনীত হয়েছিলেন। তিনিও জাতীয়ভাবে পরিচিত ছিলেন না। সমালোচনা ও বিতর্কের পর পদক তালিকা থেকে বাদ দেওয়া হয়।\nপদক তালিকায় নাম আসার পর খোঁজ করে জানা যায়, বীর মুক্তিযোদ্ধা আমির হামজা ২০১৯ সালের ২৩ জানুয়ারি মারা গেছেন। ২০১৭ সালে তার প্রথম কাব্যগ্রন্থ ‘বাঘের থাবা’ প্রকাশিত হয়। এতে জাতির পিতা বঙ্গবন্ধু শেখ মুজিবুর রহমানকে নিয়ে ৩৫ টি কবিতা এবং ৩৬টি গান আছে। ২০২১ সালে প্রকাশিত হয় গীতিকাব্যগ্রন্থ ‘পৃথিবীর মানচিত্রে একটি মুজিব তুমি’। গানগুলো বঙ্গবন্ধু ও প্রধানমন্ত্রী শেখ হাসিনাকে নিয়ে লেখা। একুশের পাঁচালী নামে প্রকাশিত আরেকটি বই প্রকাশিত হয়।\nআমির হামজার জন্য মাগুরার শ্রীপুর উপজেলার শ্রীকোল ইউনিয়নের বরিশাট গ্রামে ১৯৩১ সালের ৩ মে। তার বাবা ইমারত সরদার। মা আবিরণ নেছা। শৈশবে বাবাকে হারানোর কারণে কারণে লেখাপড়া বেশিদূর করতে পারেননি। ক্লাস এইট পর্যন্ত পড়েছেন। কবিতা লিখতেন। নিজের লেখা সুর করতেন। কবিগান, পালাগানের মঞ্চে নিজেই গাইতেন। স্থানীয় আকবর বাহিনীর অধিনায়ক আকবর হোসেন মিয়ার অধীনে আমির হামজা সরসারি মুক্তিযুদ্ধে অংশ নিয়েছেন।\nআমির হামজার ১০ সন্তানের মধ্যে দ্বিতীয়জন মোঃ আছাদুজ্জামান। ২৪তম বিসিএসের প্রশাসন ক্যাডারের এই কর্মকর্ত খুলনা জেলা পরিষদের প্রধান নির্বাহী হিসেবে কর্মরত রয়েছেন। তিনিই বাবার হয়ে স্বাধীনতা পদকের জন্য আবেদন করেছিলেন। যাতে সুপারিশ করেছিলেন বাণিজ্য সচিব তপন কান্তি ঘোষ। আছাদুজ্জামান বলেন, বঙ্গবন্ধুকে নিয়ে এককভাবে কবি আমির হামজার মত এত গান ও কবিতা আর কেউ লিখেননি। তার স্বীকৃতি হিসেবে তিনি মরণোত্তর স্বাধীনতা পদক পেয়েছেন।\nআমির হামজা বঙ্গবন্ধুকে নিয়ে কবিতায় লিখেছেন, ‘‘যে ক্ষতি পারোনা তুমি করিতে পূরণ,/ কেন সেই মহাপ্রাণ করিলে হনন।/কারে নিয়ে বল আজ কবিতা লিখি/একটি মুজিব এনে দাও তো দেখি।’\nশেখ হাসিনা নিয়ে কবিতায় তিনি লিখেছেন, ‘আবারো ভাসিছে আযানের ধ্বনি/ শেখ হাসিনার আহ্বান/ ক্লান্ত শ্রমিক, মাঝিরা, চাষিরা/ফিরিয়া পেয়েছে প্রাণ/ সে যে শেখ হাসিনার আহ্বান/শত বাহুতুলে হাসিছে শাপলা বাংলার সরোবরে।’\nআমির হামজার প্রথম বইয়ের প্রকাশক ছিল মাগুরার শ্রীপুরের সারথি কল্যাণ ফাউন্ডেশন। এর সভাপতি শিকদার মঞ্জুর আলম বলেন, চারণ কবি আমির হামজার স্বাধীনতা পুরস্কার প্রাপ্তিতে তারা আনন্দিত।\nসামাজিক যোগাযোগ মাধ্যমে সমালোচনা এবং প্রতিষ্ঠিত সাহিত্যকরা আমির হামজার অবদান নিয়ে প্রশ্ন তুললেও মাগুরার সুরধ্বনি সংস্কৃতি বিকাশ কেন্দ্রের পরিচালক কবি বাসনা রায় বলেন, ‘আমরা ছোট শহরে কিংবা গ্রামে থাকি, তাদের প্রতিভা বিকশিত হওয়ার সুযোগ কম থাকে।’\nইউজিসির সাবেক চেয়ারম্যান নজরুল ইসলাম বলেন, সাহিত্যে স্বাধীনতা পদকের তালিকা দেখে তিনি বাংলা একাডেমির লেখক অভিধানে আমির হামজার নাম খোঁজ করে পাননি। স্বাধীনতা পদকের মতো সর্বোচ্চ রাষ্ট্রীয় পুরস্কার দেওয়ার নির্বাচন প্রক্রিয়া রয়েছে। দেশের গণ্যমান্য ব্যক্তিরা সবকিছু যাচাই বাছাই করে পুরস্কারের জন্য নাম সুপারিশ করেন। সাহিত্যে আমির হামজা নাম দেখার পর নির্বাচন প্রক্রিয়ায় কারা আছেন, নির্বাচন প্রক্রিয়াটা কী তা জানার ইচ্ছে বলে জানিয়েছেন নজরুল ইসলাম।\nস্বাধীনতা পদকপ্রাপ্তদের প্রত্যেকে ১৮ ক্যারেট সোনার ৫০ গ্রাম ওজনের পদক এবং পাঁচ লাখ টাকা করে পাবেন। জাতীয় পর্যায়ে কৃতিত্বপূর্ণ অবদানের স্বীকৃতি হিসেবে ১৯৭৭ সাল থেকে এই পদক দিচ্ছে সরকার।


চাঁদ নিয়ে নানা রহস্য! - The Dhaka Times\nOn অক্টো ১৯, ২০১৫ Last updated অক্টো ১৭, ২০১৫\nদি ঢাকা টাইমস্ ডেস্ক ॥ চাঁদে মানুষ যাওয়া নিয়ে সেই যে রহস্য তারপর একের পর এক রহস্য ঘোরতর হচ্ছে। এবার চাঁদ নিয়ে নানা রহস্য উঠে এসেছে!\nপৃথিবীর আদিকাল থেকে মানুষ যখন বিচার বুদ্ধির অধিকারী হলো তখন থেকেই চাঁদ নিয়ে গবেষণার যেনো শেষ নেই। পৃথিবী হতে ২,৩৯,০০০ মাইল দূরে অবস্থান করার পরও এটি আমাদের সবসময় আকর্ষণ করে।\nবিজ্ঞানীরা এই চাঁদের নানা রহস্য উৎঘাটনের জন্য গবেষণা অব্যাহত রেখেছেন। গবেষণায় বার বার উদঘাটিত হচ্ছে নানা তথ্য। তবুও যেনো রহস্যের কিনারা পাচ্ছেন না বিজ্ঞানীরা।\nচাঁদে আবর্জনা দেখা গেছে। প্রায় ২০০ টন পরিমাণে ধ্বংসাবশেষ রয়েছে চাঁদে। ১৯৬৯ সাল হতে এই পর্যন্ত ১২টি মহাকাশচারী অভিজানের মাধ্যমে সেখানে পরিত্যক্ত হয় উপগ্রহ, রকেট, ক্যামেরা, ব্যাকপ্যাক ও গলফ বল ইত্যাদি অতিরিক্ত অনেককিছুই ফেলে আসা হয়। এ সব আবর্জনা দূর করার জন্য চাঁদে নাসা একটি পলিকার্বোনেট ক্যাপস্যুল পাঠিয়েছিল।\nচাঁদ ধীরে ধীরে অদৃশ্য দূরে সরে যাচ্ছে\nপ্রতিবছর পৃথিবী হতে চাঁদ প্রায় চার সেন্টিমিটার করে দূরে সরে যাচ্ছে। অর্থাৎ ৫শ’ মিলিয়ন বছর পর চাঁদ আরও ১৪,৬০০ মাইল দূরে সরে যাবে বলে ধারণা করা হচ্ছে।\nচন্দ্রাহতের জন্য চাঁদ’ই দায়ী?\nমধ্যযুগেও অনেক দার্শনিক এবং বিজ্ঞানীরা মনে করতেন যে, পূর্ণিমার কারণে হৃদরোগ, জ্বর এবং বাত প্রভাবিত হয়ে থাকে। কারণ চাঁদের সঙ্গে অনেক অস্বাভাবিক আচরণ দেখা যেতো। যে কারণে তখন থেকেই চাঁদকে অসুস্থ বলে মনা করা হতো। যা চন্দ্রাহত নামে পরিচিত। আসলেও কি তাই? এই রহস্য এখনও রহস্যই রয়ে গেছে।\nচাঁদে পায়ের ছাপ!\nবিজ্ঞানীরা দেখেছেন, চাঁদে পায়ের ছাপ রয়েছে। তবে চিন্তার বিষয় একটাই হলো ৪০ বছর আগে চাঁদে যাবার পরও সেখানে এখনও পায়ের ছাপ কীভাবে থাকে? তাহলে কি সত্যিই চাঁদেও এলিয়েন রয়েছে? নাকি, সেই চিন্তাও সঠিক নয়। ১৯৬৯ সালে সর্বপ্রথম যারা চাঁদে পা রেখেছিলেন এটি কী তাদেরই পায়ের ছাপ? তাহলে কি চাঁদে রোদ, বৃষ্টি, পানি, বাতাস ইত্যাদি না থাকার পরও আজও সে পায়ের ছাপ রয়ে গেছে সেখানে?\nএমন নানা রহস্য আজও বিজ্ঞানীদের বিচলিত করে তোলে। তবে গবেষণা এখনও চলছে চাঁদ নিয়ে, ভবিষ্যতেও চলবে।\nরহস্যচাঁদmystery of the moon


ফিলিপিন্সে ঘূর্ণিঝড় হাগুপিটের আঘাত: বহু ক্ষয়ক্ষতি - The Dhaka Times\nফিলিপিন্সে ঘূর্ণিঝড় হাগুপিটের আঘাত: বহু ক্ষয়ক্ষতি\nOn Dec 8, 2014 Last updated Dec 8, 2014\nদি ঢাকা টাইমস্ ডেস্ক ॥ ঘূর্ণিঝড় হাগুপিট ফিলিপিন্সে আঘাত হেনেছে। এই ঘূর্ণিঝড়ের আঘাতে বহু ক্ষয়ক্ষতির ঘটনা ঘটেছে। ফিলিপিন্সের পূর্বাঞ্চলীয় দ্বীপগুলোতে আঘাত হানে বছরের সবচেয়ে শক্তিশালী এই ঘূর্ণিঝড় হাগুপিট।\nফিলিপিন্সের পূর্বাঞ্চলীয় দ্বীপগুলোতে গতকাল আঘাত হেনেছে বছরের সবচেয়ে শক্তিশালী ঘূর্ণিঝড় হাগুপিট। যে কারণে উপকূলীয় শহরগুলো গাছপালা উপড়ে গেছে এবং বৈদ্যুতিক সংযোগ ছিন্নভিন্ন হয়ে সমুদ্রের শক্তিশালী ঢেউয়ে ব্যাপক হুমকির মুখে পড়েছে জনগণ। এই ঝড়ের তাণ্ডবে পড়ে নিরাপদ আশ্রয়ের খোঁজে সরে যাচ্ছেন এসব এলাকার শত শত বাসিন্দা। জলোচ্ছাসে নীচু এলাকাগুলো তলিয়ে গেছে।\nসংবাদ মাধ্যমের খবরে বলা হয়েছে, এই ঘূর্ণিঝড় হাগুপিটের আঘাতে ফিলিপিন্সের টাকলোবান নামক শহরে বেশকিছু ভবনের ছাদ পর্যন্ত উড়ে গেছে।\nওইসব বাড়িঘরে বসবাসকারীরা মোমবাতি জ্বালিয়ে স্থানীয় স্কুল, গীর্জা এবং খেলাধুলার কেন্দ্রগুলোতে আশ্রয় নিয়েছে।\nএদিকে আবহাওয়া অফিস জানিয়েছে, ঘূর্ণিঝড় হাগুপিট আঘাত হানার পরও আরও শক্তিশালী হয়ে পূর্ব এবং উত্তরাঞ্চলের দিকে এগিয়ে যাচ্ছে। বাতাসের গতিবেগ ঘণ্টায় সর্বোচ্চ ২৫০ কিলোমিটার পর্যন্ত উঠতে পারে বলে জানাচ্ছে স্থানীয় আবহাওয়া অফিস। উপকূলীয় শহরের রাস্তাগুলো পরিষ্কার রাখতে ও সম্ভাব্য লুটতরাজ ঠেকাতে হাজার হাজার সেনা মোতায়েন করা হয়েছে বলে সংবাদ মাধ্যম সূত্র জানিয়েছে।\nউল্লেখ্য, গত বছর ঘূর্ণিঝড় হাইয়ানের ভয়াবহতার মতো এবারও একই আশংকা করা হচ্ছে। ২০১৩ সালে ঘূর্ণিঝড় হাইয়ানের আঘাতে ফিলিপিন্সে ৭ হাজারেরও বেশি মানুষ প্রাণ দিয়েছিল।\nমাছের চাষে স্বাবলম্বি যুবকরা\nব্রিজের ওপর সিংহ! থমকে গেলো জনসাধারণ [ভিডিও]\nঘূর্ণিঝড়েও এ কেমন উদ্দাম নৃত্য! [ভিডিও]\nআঘাত হানার পর দুর্বল হয়েছে ঘূর্ণিঝড় হুদহুদ


ডিসেম্বরে নির্বাচন চান রেজাউল, করোনার কথা ভাবছেন শাহাদাত\n১৯ নভেম্বর ২০২০, ১৪:৪৮\nআপডেট : ১৯ নভেম্বর ২০২০, ১৭:৫৯\nআওয়ামী লীগের মেয়র প্রার্থী এম রেজাউল করিম চৌধুরী ও বিএনপি প্রার্থী ডাক্তার শাহাদাত হোসেন\nস্থগিত হয়ে থাকা চট্টগ্রাম সিটি করপোরেশনের নির্বাচনের তারিখ দ্রুত ঘোষণার পক্ষে মত দিয়েছেন আওয়ামী লীগের প্রার্থী। আওয়ামী লীগের মেয়র প্রার্থী এম রেজাউল করিম চৌধুরী চান ডিসেম্বরের মধ্যেই নির্বাচন হোক। তবে করোনার ঝুঁকি বিবেচনা করে জানুয়ারির শেষ সপ্তাহে নির্বাচনের কথা বলছেন বিএনপি প্রার্থী ডাক্তার শাহাদাত হোসেন। তিনি বলেন, স্বচ্ছ ও সুষ্ঠু নির্বাচন নিশ্চিত করতে হবে নির্বাচন কমিশনকে। আর আঞ্চলিক নির্বাচন কর্মকর্তা বলছেন বর্তমান প্রশাসকের ১৮০ দিনের মেয়াদের মধ্যেই নির্বাচন অনুষ্ঠিত হবে।\nএই বছরের ১৬ ফেব্রুয়ারি চট্টগ্রাম সিটি করপোরেশন (চসিক) নির্বাচনের তফসিল ঘোষণা করে নির্বাচন কমিশন। তফসিল অনুযায়ী ২৯ মার্চ ভোটগ্রহণের কথা ছিল।এর মধ্যে বৈশ্বিক মহামারি করোনাভাইরাসের সংক্রমণ ছড়িয়ে পড়ে বাংলাদেশেও। পরে করোনা পরিস্থিতি বিবেচনায় ২১ মার্চ ভোটগ্রহণ স্থগিতের ঘোষণা দিতে বাধ্য হয় নির্বাচন কমিশন।\nএরপর কেটে গেছে প্রায় ১০ মাস। এর মধ্যে সংক্রমণ না কমলেও মানুষের মধ্যে করোনা ভীতি কমেছে। সম্প্রতি দেশের বিভিন্ন এলাকায় সংসদ উপ-নির্বাচন ও স্থানীয় সরকার নির্বাচনসহ বেশ কয়েকটি নির্বাচনও অনুষ্ঠিত হয়েছে। তবে সাম্প্রতিক সময়ে আবার করোনার প্রভাব বেড়ে যাওয়ায় ভোট অনুষ্ঠান নিয়ে দ্বিমত রয়েছে ভোটার ও প্রার্থীদের মধ্যেও।\nআবদুল্লাহ আল নোমান নামের এক ভোটার বলেন, এখন আবার করোনা সংক্রমন বাড়ছে। এই পরিস্থিতিতে এখন ভোট নিলে কতটুকু স্বাস্থ্যবিধি মানা যাবে এটা একটা চিন্তার কারণ। এখন নির্বাচন না হলেই ভালো হবে।\nসারোয়ারে আলম নামের এক ভোটার বলছেন, নির্বাচন কমিশনার ভোটের তারিখ ঘোষণা করলে ভোট দিতে কেন্দ্র যাব। আর করোনাকালে যদি ভোটের তারিখ দেয়া হয় স্বাস্থ্যবিধির বিষয়টা মাথায় রেখে যেন সব কার্যক্রম পরিচালনা করা হয় । নাগরিক সুবিধার জন্য নির্বাচিত জনপ্রতিনিধি দরকার।\nএদিকে, গেলো ৫ আগস্ট মেয়াদ শেষে বিদায় নেন চসিকের মেয়র আ জ ম নাছির উদ্দীন এবং ৪১ জন সাধারণ ওয়ার্ডের ও ১৪ জন সংরক্ষিত ওয়ার্ডের কাউন্সিলর। এর আগেই সরকার চট্টগ্রাম মহানগর আওয়ামী লীগের সহসভাপতি খোরশেদ আলম সুজনকে চসিকের প্রশাসক হিসেবে ১৮০ দিনের জন্য দায়িত্ব দেন। গেলো ছয় আগস্ট সুজন প্রশাসক হিসেবে দায়িত্ব নেন। তার মেয়াদ শেষ হবে ফেব্রুয়ারিতে।\nচসিক নির্বাচনের দায়িত্বপ্রাপ্ত রিটার্নিং কর্মকর্তা মুহাম্মদ হাসানুজ্জামান আরটিভি নিউজকে বলেন, বর্তমান প্রশাসকের ১৮০ দিনের মেয়াদকালের মধ্যেই নির্বাচন হবে। আমাদের প্রস্তুতি নিয়ে রাখতে বলা হয়েছে। সে হিসেবে আমরা প্রস্তুত আছি, যখনই তারিখ ঘোষণা করা হোক না কেন, আমরা নির্বাচন করে ফেলতে পারব।’\nনির্বাচন কমিশন তারিখ ঘোষণা করলে দ্রুত সময়ের মধ্যেই আমরা নির্বাচন করে ফলতে পারবো । নির্বাচন কমিশন যেভাবে নির্দেশনা দেয় সেভাবেই আমরা কাজ করব।\nনির্বাচনের বিষয়ে আওয়ামী লীগের মেয়র প্রার্থী এম রেজাউল করিম চৌধুরী আরটিভি নিউজকে বলেন, চট্টগ্রামের মানুষতো কষ্টে আছে। জন্ম সনদ-ওয়ারিশ সনদসহ নাগরিক যেসব সুবিধা পাওয়ার কথা তা ভালোভাবে পাচ্ছে না। কাউন্সিলরসহ নির্বাচিত জনপ্রতিনিধি না থাকায় মোটা দাগে সেবা থেকে তো তারা বঞ্চিত হচ্ছে। মানুষকে হয়রানি থেকে মুক্তি দিতে হলে দ্রুততম সময়ের মধ্যে নির্বাচন অনুষ্ঠিত হওয়া দরকার। তাই এই বছরের ডিসেম্বরের মধ্যে স্থগিত হওয়া নির্বাচনের দাবি জানিয়েছেন আওয়ামী লীগের প্রার্থী রেজাউল করিম চৌধুরী।\nতিনি আরও বলেন, ‘গেল এক মাসে পৌরসভা, ইউনিয়ন পর্যায়ের নির্বাচন হয়ে গেছে। দোকান-পাট, অফিস, এমনকি সিনেমা হল পর্যন্ত খোলা। সবকিছুই স্বাভাবিকভাবে হচ্ছে। বিয়ে-মেজবান হচ্ছে। আর মানুষের মধ্যে করোনা নিয়ে প্রথমদিকে যে আতঙ্ক ছিলো তা কমে গেছে। তাই এ বছরের ডিসেম্বরের মধ্যে স্থগিত হওয়া নির্বাচন শেষ করার জোরালো দাবি জানান রেজাউল করিম।\nঅবশ্য দ্রুত নির্বাচনের চেয়ে স্বচ্ছ ও সুষ্ঠু নির্বাচনের কথা বলছেন বিএনপি প্রার্থী ডা. শাহাদাত হোসেন। তিনি আরটিভি নিউজকে বলেন, আসছে শীতে করোনা ভাইরাসের প্রাদুর্ভাব আরও বাড়ার আশঙ্কা করছে স্বাস্থ্য বিভাগ। তাই করোনা পরিস্থিতি বিবেচনা করে জানুয়ারির শেষ সপ্তাহে নির্বাচন অনুষ্ঠিত হতে পারে ।\nতিনি বলেন, যেহেতু বিশ্বব্যাপী করোনাকালীন দুর্যোগের মধ্যে দিয়ে যাচ্ছে। করোনার দ্বিতীয় ঢেউয়ের ব্যাপারে সতর্ক করছে বিশ্বস্বাস্থ্য সংখ্যা। তাই করোনা পরিস্থিতি পর্যবেক্ষণ করে জানুয়ারির শেষ দিকে নির্বাচন আয়োজন করা যেতে পারে।\nবিএনপি প্রার্থী ডা., শাহাদত হোসেন বলেন, বর্তমান সরকারের আমলে হারিয়ে যাওয়া ভোটের সংস্কৃতিটা ফিরিয়ে আনতে হবে। একটি সুষ্ঠু ও স্বচ্ছ নির্বাচন আয়োজন করতে হবে নির্বাচন কমিশনকে। ঢাকায় অনুষ্ঠিত সর্বশেষ নির্বাচনের পর মানুষ নির্বাচন নিয়ে আগ্রহ হারিয়ে ফেলেছে বলে দাবি করেন ডা. শাহাদাত। তিনি বলেন, মানুষের মধ্যে ভোটের উৎসবটা ফিরিয়ে দিতে হবে।\nশাহাদত আরটিভি নিউজকে আরও বলেন, আমরাও চাই নির্বাচন হয়ে যাক । তবে নির্বাচন কমিশনের নিরপেক্ষতা চান তিনি।\nনগরীর ২৫ নম্বর রামপুরা ওয়ার্ডের আওয়ামী লীগ সমর্থিত কাউন্সিলর প্রার্থী আবদুস সবুর লিটন আরটিভি নিউজকে বলেন, করোনার প্রাদুর্ভাব ফের বাড়ছে। করোনা কোন পর্যায়ে যায় তা বলা যাচ্ছে না। ভোট আয়োজন দরকার আবার সাধারণ মানুষকে করোনা থেকে রক্ষা পাওয়াও দরকার। নির্বাচন কমিশন যা ভালো মনে করে তার পক্ষে আছি।\nলালখানবাজার-জামালখান-বাগমনিরাম সংরক্ষিত ওয়ার্ডের বিএনপি সমর্থিত কাউন্সিলর প্রার্থী মনোয়ারা বেগম মণি বলেন, দ্রুত নির্বাচন হয়ে গেলে ভালো। দেশের বিভিন্ন স্থানে পৌরসভা নির্বাচনসহ স্থানীয় সরকার নির্বাচন ও উপ-নির্বাচন অনুষ্ঠিত হয়েছে। চট্টগ্রাম সিটি নির্বাচন দ্রুত অনুষ্ঠানের দাবি জানান তিনি ।\nতিনি বলেন,‘নির্বাচনটা বিলম্বিত হওয়ায় সাধারণ মানুষের কষ্ট হচ্ছে সবচেয়ে বেশি। নির্বাচিত জনপ্রতিনিধি না থাকায় পাসপোর্টের আবেদন, জন্মসনদ, জাতীয়তা সনদ পেতে কষ্টে পড়তে হচ্ছে নগরবাসীকে। এজন্য বলছি, যতো তাড়াতাড়ি সম্ভব নির্বাচনটা হয়ে গেলে মানুষ কষ্ট থেকে মুক্তি পাবে।’\nস্থগিত হওয়া চসিক নির্বাচনে মেয়র পদে ছয় জন, সংরক্ষিত ওয়ার্ড কাউন্সিলর পদে ৫৬ জন এবং সাধারণ ওয়ার্ড কাউন্সিলর পদে ১৬১ জন প্রার্থী প্রতিদ্বন্দ্বিতায় ছিলেন। ছয় মেয়র প্রার্থী হলেন, আওয়ামী লীগের এম রেজাউল করিম চৌধুরী, বিএনপির ডা. শাহাদাত হোসেন, বাংলাদেশ ইসলামী ফ্রন্টের এম এ মতিন, ইসলামী আন্দোলন বাংলাদেশের মো. জান্নাতুল ইসলাম, ন্যাশনাল পিপলস পার্টির আবুল মনজুর এবং ইসলামিক ফ্রন্ট বাংলাদেশের মুহাম্মদ ওয়াহেদ মুরাদ। তবে মেয়র পদে মূল প্রতিদ্বন্দ্বিতার আভাস মিলেছে যথারীতি আওয়ামী লীগ ও বিএনপি মনোনীত প্রার্থীর মধ্যেই।


জুলাই ১৫, ২০১৭ - Ajker Paribartan\nনিজস্ব প্রতিবেদক ॥ দক্ষিনাঞ্চলে বেসরকারি বিশ্ববিদ্যালয় “ইউনিভার্সিটি অব গ্লোবাল ভিলেজ (ইউজিভি)” ৬ টি বিষয়ের পাঠদানের অনুমতি নিয়ে বরিশালে যাত্রা শুরু করেছে। গতকাল শনিবার সাংবাদিকদের সাথে এক মতবিনিময় সভার মধ্যে দিয়ে আনুষ্ঠানিক ভাবে বিশ্ববিদ্যালয়ের উদ্বোধন করা হয়। ইউজিভি’র ভারপ্রাপ্ত ভাইস চ্যান্সেলর ড. মো. জাহাঙ্গির আলমের সভাপতিত্বে বিশ্ববিদ্যালয়ের সিএন্ডবি রোডের অস্থায়ি ক্যাম্পাসে সকাল ১০ টায় মতবিনিময় সভা …বিস্তারিত\nমোটরসাইকেল চাপায় মডেল স্কুল এন্ড কলেজ ছাত্র নিহত\nনিজস্ব প্রতিবেদক ॥ বরিশাল-পটুয়াখালী সড়কে মোটর সাইকেল চাপায় মডেল স্কুল এন্ড কলেজ ছাত্র নিহত হয়েছে। গতকাল শনিবার সড়কের খয়রাবাদ সেতুর ঢালে ওই দুর্ঘটনা ঘটে। নিহত তামিম (১২) বরিশাল মডেল স্কুল এন্ড কলেজের ষষ্ঠ শ্রেনীর ছাত্র। সে বরিশাল পুলিশ লাইন্সে কর্মরত এএসআই বাবুল হোসেনের ছেলে। পুলিশ তামিমকে চাঁপা দেয়া মোটরসাইকেল ও চালককে আটক করেছে। আটক হওয়া …বিস্তারিত\nবরিশাল-ভোলা মহাসড়কের দু’পাশে ফুটবে নানা রঙের ফুল ॥ হাজারো মানুষের অংশগ্রহণে ৩ সহস্রাধিক বৃক্ষরোপন\nসিদ্দিকুর রহমান ॥ সর্বস্তরের গনমানুষের অংশগ্রহনে ‘বরিশাল ফুল সরণি’ বিনির্মাণে বরিশালে আরো একটি ইতিহাস রচিত হয়েছে। উৎসবমুখর পরিবেশে সারা বাংলাদেশের মধ্যে এই প্রথম পরিবেশবান্ধব বৃক্ষরোপন কর্মসূচিতে এত মানুষের স্বতঃস্ফূর্ত অংশগ্রহনে মহাসড়কটি জনসমুদ্রে পরিনত হয়েছে। বৃক্ষরোপন কর্মসূচিতে অংশগ্রহন করা শিশু থেকে বৃদ্ধবয়সী সকলের মধ্যেই যেন সাজ সাজ রব পড়ে যায়। জেলা প্রশাসন পরিচালিত সামাজিক যোগাযোগ মাধ্যম …বিস্তারিত\nনিজস্ব প্রতিবেদক ॥ পেয়ারা পাড়াকে কেন্দ্র করে বরিশাল বিএম কলেজের বনমালী গাঙ্গুলী ছাত্রী নিবাসে ছাত্রলীগের দুই নেত্রী ও তাদের অনুসারীদের মধ্যে হামলা এবং সংঘর্ষের ঘটনা ঘটেছে। এতে উভয় পক্ষের অন্তত ৭ জন আহত হয়েছে। তবে এদের মধ্যে মুনিরা আক্তার মনি গ্রুপের তিনজনকে গুরুতর অবস্থায় শেবাচিম হাসপাতালে ভর্তি করা হয়েছে। গতকাল শুক্রবার বেলা ১১টার দিকে দুই …বিস্তারিত\nনিজস্ব প্রতিবেদক ॥ কীর্তনখোলা নদীতে তেলবাহী ট্যাংকারের সাথে ফ্লাইএ্যাশ বোঝাই কার্গোর সংঘর্ষের ঘটনা ঘটেছে। এতে ট্যাংকারের আংশিক ফেটে গিয়ে প্রায় সাত থেকে আটক হাজার লিটার ডিজেল নদীতে ছড়িয়ে পড়েছে। ঘটনাস্থল হতে নদীর প্রায় দুই কিলোমিটার এলাকা জুড়ে ছড়িয়ে পড়ে। দুর্ঘটনায় ফ্লাইএ্যাশ বহনকারী অপর কার্গোটিও ক্ষতিগ্রস্থ হয়েছে। গতকাল শুক্রবার সকাল ৭টার দিকে দিকে কীর্তনখোলা নদীর চরকাউয়া …বিস্তারিত


Preaching Authentic Islam in Bangla: পবিত্রতা সম্পর্কে অতি গুরুত্বপূর্ণ ৬২টি প্রশ্নোত্তর\n“আমরা ঋতুবতী হতাম, আমাদেরকে রোযা কাযা আদায় করতে নির্দেশ দেয়া হত, কিন্তু নামায কাযা আদায় করতে নির্দেশ দেয়া হত না।”\nকুরআন ও সুন্নাহর উক্তি পাওয়া গেলে অন্য কোন হেকমত অনুসন্ধান করা উচিত নয়। বিনা দ্বিধায় মু’মিন সেটা মেনে নিবে এবং আমল করবে। কোন প্রশ্ন করবে না। অবশ্য উক্ত নির্দেশের হেতু ও হেকমত অনুসন্ধান করা নিষেধ নয়। কেননা তাতে ১) আন্তরিক প্রশান্তি বৃদ্ধি হয়, ২) বিষয়টির কারণ ও হিকমত জানা থাকলে ইসলামী শরীয়তের শ্রেষ্ঠত্ব প্রস্ফুটিত হয়। ৩) তাছাড়া বিষয়টির কারণ জানা থাকলে, একই কারণ বিশিষ্ট অন্য কোন বিষয়ে সুস্পষ্ট কোন উক্তি না পাওয়া গেলে, সেখানে কেয়াস করা সম্ভব হবে। শরীয়তের বিষয়ে হেকমত জানা থাকলে উল্লেখিত তিনটি উপকার পাওয়া যায়।\nإِذَا أَتَيْتُمُ الْغَائِطَ فَلَا تَسْتَقْبِلُوا الْقِبْلَةَ وَلَا تَسْتَدْبِرُوهَا بِبَوْلٍ وَلَا غَائِطٍ وَلَكِنْ شَرِّقُوا أَوْ غَرِّبُوا قَالَ أَبُو أَيُّوبَ فَقَدِمْنَا الشَّامَ فَوَجَدْنَا مَرَاحِيضَ قَدْ بُنِيَتْ قِبَلَ الْقِبْلَةِ فَنَنْحَرِفُ عَنْهَا وَنَسْتَغْفِرُ اللَّهَ\n“তোমরা পেশাব-পায়খানায় গেলে পায়খানার সময় বা প্রস্রাব করার সময় কিবলাকে সামনে রাখবে না এবং পিছনেও রাখবে না। বরং পূর্ব ও পশ্চিম দিক ফিরে বসবে।”\nআবু আইয়্যুব বলেন, আমরা শাম দেশে গিয়ে দেখি সেখানকার টয়লেট কা’বার দিকে তৈরী করা আছে। আমরা তা ব্যবহার করার সময় বাঁকা হয়ে বসতাম অতঃপর আল্লাহর কাছে ক্ষমা চাইতাম।\n“নামায থেকে বের হবে না যে পর্যন্ত বায়ু বের হওয়ার আওয়াজ না শুনবে বা দুর্গন্ধ না পাবে।”\nকিন্তু এতে ইস্তেন্জা করা ওয়াজিব নয়। অর্থাৎ- লজ্জাস্থান ধৌত করা আবশ্যক নয়। কেননা এমন কিছু তো বের হয়নি যা ধৌত করার দরকার হবে।\n مَنْ تَشَبَّهَ بِقَوْمٍ فَهُوَ مِنْهُمْ \nالْخِتَانُ سُنَّةٌ لِلرِّجَالِ مَكْرُمَةٌ لِلنِّسَاءِ\n“খাতনা পুরুষের জন্য সুন্নাত ও নারীর জন্য সম্মান।”\nহাদীছটি বিশুদ্ধ হলে সকল মতভেদের সমাধান হয়ে যেত।\nإِنَّ الصَّفَا وَالْمَرْوَةَ مِنْ شَعَائِرِ اللَّهِ\nفَاغْسِلُوا وُجُوهَكُمْ وَأَيْدِيَكُمْ إِلَى الْمَرَافِقِ وَامْسَحُوا بِرُءُوسِكُمْ وَأَرْجُلَكُمْ إِلَى الْكَعْبَيْنِ\nيَاأَيُّهَا الَّذِينَ آمَنُوا إِذَا قُمْتُمْ إِلَى الصَّلَاةِ فَاغْسِلُوا وُجُوهَكُمْ وَأَيْدِيَكُمْ إِلَى الْمَرَافِقِ وَامْسَحُوا بِرُءُوسِكُمْ وَأَرْجُلَكُمْ إِلَى الْكَعْبَيْنِ\nوَمَا جَعَلَ عَلَيْكُمْ فِي الدِّينِ مِنْ حَرَجٍ\nيُرِيدُ اللَّهُ بِكُمْ الْيُسْرَ وَلَا يُرِيدُ بِكُمْ الْعُسْرَ\n“আল্লাহ্ তোমাদের জন্য সহজতা চান, তোমরা অসুবিধায় পড় তিনি তা চান না।” (সূরা বাক্বারা- ১৮৫)\nআল্লাহ্ আরো বলেনঃ\nفَاتَّقُوا اللَّهَ مَا اسْتَطَعْتُمْ وَاسْمَعُوا وَأَطِيعُوا\n“নিশ্চয় এই ধর্ম অতি সহজ।” \n১৩) পবিত্রতা হাসিল করতে অপারগতার কারণে কোন রুগীর জন্য ছালাত পরিত্যাগ করা বা কাযা করা কোন ক্রমেই বৈধ নয়। সাধ্যানুযায়ী সে পবিত্রতা অর্জন করবে। তারপর সময়ের মধ্যেই ছালাত আদায় করে নিবে- যদিও তখন তার শরীরে বা কাপড়ে বা ছালাতের স্থানে নাপাকী লেগেই থাকে যা দূরীভূত করা তার পক্ষে সম্ভব হয়নি। কেননা আল্লাহ্ তাআলা বলেন:\nفاَتَّقُوا اللهَ ماَ اسْتَطَعْتُمْ\nঅর্থ: তোমরা সাধ্যানুযায়ী আল্লাহ্‌কে ভয় কর। (সূরা তাগাবূন: ১৬)\nপ্রশ্নঃ (১৫৩) মাসেহ বৈধ হওয়ার সময় সীমা অতিবাহিত হওয়ার পর কেউ যদি তাতে মাসেহ করে নামায আদায় করে, তবে তার নামাযের বিধান কি?\nউত্তরঃ মাসেহ বৈধ হওয়ার সময় সীমা অতিবাহিত হওয়ার পর যদি ওযু ভঙ্গ হয় এবং তাতে মাসেহ করে নামায আদায় করে, তবে পুনরায় পা ধৌতসহ ওযু করতে হবে এবং পুনরায় উক্ত নামায আদায় করতে হবে। কেননা সে পা ধৌত করেনি, ফলে অপূর্ণ ওযু দ্বারা নামায আদায় করেছে। কিন্তু যদি মাসেহ করার সময় সীমা অতিবাহিত হওয়ার পর সে পবিত্র অবস্থাতেই থাকে ওযু ভঙ্গ না হয় এবং নামায আদায় করে, তবে তার নামায বিশুদ্ধ। কেননা মাসেহ করার সময় সীমা শেষ হওয়া ওযু ভঙ্গের কারণ নয়। যদিও কতিপয় বিদ্বান বলেন, সময় সীমা শেষ হলেই ওযু ভঙ্গ হয়ে যাবে। কিন্তু এটা বিনা দীললের কথা।\nঅতএব মাসেহের নির্দিষ্ট সীমা শেষ হওয়ার পর কেউ যদি পবিত্র অবস্থাতেই থাকে- যদিও পূর্ণ এক দিন- তবে সে নামায পড়ে যাবে। কেননা শরঈ দীলেলের ভিত্তিতে তার পবিত্রতা বা ওযু প্রমাণিত হয়েছে। সুতরাং তার ওযু ভঙ্গ হয়েছে, দীলল ছাড়া একথা বলা যাবে না। আর মাসেহের সময়সীমা শেষ হলেই ওযু নষ্ট হয়ে যাবে এমন কথা নবী (ছাল্লাল্লাহু আলাইহি ওয়া সাল্লাম) থেকে প্রমাণিত নেই। (আল্লাহই অধিক জ্ঞান রাখেন)\nপ্রশ্নঃ (১৫৪) ওযু বিনষ্টের কারণগুলো কি কি?\nউত্তরঃ ওযু বিনষ্টের কারণগুলো কি কি সে সম্পর্কে বিদ্বানদের মধ্যে মতভেদ রয়েছে। ওযু বিনষ্টের কারণ হিসেবে দলীলের ভিত্তিতে যা প্রমাণিত হবে, আমরা সেটাই এখানে আলোচনা করবঃ\nওযু ভঙ্গের কারণ সমূহ নিম্নরূপঃ\nপ্রথমতঃ পেশাব-পায়খানার রাস্তা দিয়ে কোন কিছু নির্গত হওয়া। চাই তা পেশাব, পায়খানা, বীর্য, বায়ু বা মযী বা অন্য কিছু হোক- বের হলেই তা ওযু ভঙ্গের কারণ হিসেবে গণ্য হবে। এ ব্যাপারে প্রশ্নের কোন অবকাশ নেই। কিন্তু বীর্য যদি উত্তেজনার সাথে বের হয়, তবে সকলের জানা যে, তখন গোসল ওয়াজিব হবে। কিন্তু মযী বের হলে অন্ডকোষসহ পুরুষাঙ্গ ধৌত করে শুধু ওযু করলেই চলবে।\nদ্বিতীয়তঃ নিদ্রা যদি এমন অধিক পরিমাণে হয়, যাতে ওযু ভঙ্গ হয়েছে কিনা অনুভুতি না থাকে, তবে তা ওযু ভঙ্গের কারণ। কিন্তু নিদ্রা অল্প পরিমাণে হলে ওযু ভঙ্গ হবে না। কেননা এ অবস্থায় ওযু ভঙ্গ হলে সাধারণতঃ অনুভব করা যায়। চাই চিৎ হয়ে শুয়ে নিদ্রা যাক বা হেলান ছাড়া বসে বা হেলান দিয়ে বসে নিদ্রা যাক। মোট কথা অন্তরের অনুভুতি উপস্থিত থাকা। কিন্তু যদি এমন অবস্থায় পৌঁছে যায়, যাতে কোন কিছু বুঝতে পারে না, তবে ওযু করা ওয়াজিব। কারণ হচ্ছে, নিদ্রা মূলতঃ ওযু ভঙ্গের কারণ নয়; বরং এ সময় ওযু ভঙ্গের সম্ভাবনা থাকে। অতএব অনুভুতি থাকাবস্থায় যেহেতু ওযু ভঙ্গ হওয়ার সম্ভাবনা নেই, তাই নিদ্রা এলেই ওযু ভঙ্গ হবে না। নিদ্রা যে মূলতঃ ওযু ভঙ্গের কারণ নয় তার দলীল হচ্ছে, অল্প নিদ্রাতে ওযু ভঙ্গ হয় না। নিদ্রা গেলেই যদি ওযু ভঙ্গ হত, তবে নিদ্রা অল্প হোক বেশী হোক ওযু ভঙ্গ হওয়ার কথা। যেমনটি পেশাব অল্প হোক বেশী হোক ওযু ভঙ্গ হবে।\nতৃতীয়তঃ উটের মাংস ভক্ষণ করা। উটের গোস্ত রান্না করে হোক, কাঁচা হোক খেলেই ওযু ভঙ্গ হয়ে যাবে। কেননা জাবের বিন সামুরা (রাঃ) হতে বর্ণিত। তিনি বলেন, নবী (ছাল্লাল্লাহু আলাইহি ওয়া সাল্লাম)কে জিজ্ঞেস করা হল, আমরা কি ছাগলের মাংস খেয়ে ওযু করব? তিনি বললেন, যদি চাও তো করতে পার। বলা হল, আমরা উটের মাংস খেয়ে কি ওযু করব? তিনি বললেন, “হ্যাঁ”।\nনবী (ছাল্লাল্লাহু আলাইহি ওয়া সাল্লাম) যখন ছগালের মাংস খেয়ে ওযু করার বিষয়টি মানুষের ইচ্ছাধীন রেখেছেন, তখন বুঝা যায় উটের গোস্ত খেয়ে ওযুর ব্যাপারে মানুষের কোন ইচ্ছা স্বাধীনতা নেই। অবশ্যই ওযু করতে হবে। অতএব উটের গোস্ত কাঁচা হোক বা পাকানো হোক কোন পার্থক্য নেই, গোস্ত লাল বর্ণ হোক বা অন্য বর্ণ খেলেই ওযু ভঙ্গ হবে। উটের নাড়ী-ভুঁড়ি, কলিজা, হৃতপিন্ড, চর্বি, মোটকথা উটের যে কোন অংশ ভক্ষণ করলে ওযু ভঙ্গ হবে। কেননা রাসূল (ছাল্লাল্লাহু আলাইহি ওয়া সাল্লাম) এ ক্ষেত্রে কোন পার্থক্য বর্ণনা করেননি। অথচ তিনি জানতেন মানুষ উটের সব অংশ থেকেই খেয়ে থাকে। উটের কোন অংশ থেকে অপর অংশের বিধানের মধ্যে কোন পার্থক্য থাকলে নবী (ছাল্লাল্লাহু আলাইহি ওয়া সাল্লাম) তা অবশ্যই বর্ণনা করে দিতেন। যাতে করে মানুষ ধর্মের বিষয়ে সুস্পষ্ট ধারণা লাভ করে। তাছাড়া ইসলামী শরীয়তে আমরা এমন কোন প্রাণীর বিধান সম্পর্কে অবগত নই যে, উহার মধ্যে বিভিন্ন অংশের জন্য আলাদা আলাদ কোন বিধান আছে। কেননা প্রাণীকুল কোনটা হয় হালাল আবার কোনটা হয় হারাম। কোনটা খেলে ওযু আবশ্যক হবে কোনটা খেলে ওযু আবশ্যক হবে না। কিন্তু একটি প্রাণীর মধ্যে এক অংশের এই বিধান আর অন্য অংশের এই বিধান, এরকম পার্থক্য ইসলামী শরীয়তে নেই। যদিও ইহুদীদের শরীয়তে এ রকম পার্থক্য পাওয়া যায়। যেমন আল্লাহ্ বলেন,\nوَعَلَى الَّذِينَ هَادُوا حَرَّمْنَا كُلَّ ذِي ظُفُرٍ وَمِنْ الْبَقَرِ وَالْغَنَمِ حَرَّمْنَا عَلَيْهِمْ شُحُومَهُمَا إِلَّا مَا حَمَلَتْ ظُهُورُهُمَا أَوْ الْحَوَايَا أَوْ مَا اخْتَلَطَ بِعَظْمٍ\n“ইহুদীদের জন্য প্রত্যেক নখবিশিষ্ট জন্তু হারাম করেছিলাম এবং গরু ও ছাগল থেকে এতদুভয়ের চর্বি আমি তাদের জন্য হারাম করেছিলাম। কিন্তু ঐ চর্বি, যা পৃষ্ঠে কিম্বা অন্ত্রে সংযুক্ত থাকে অথবা অস্থির সাথে মিলিত থাকে, (তা বৈধ ছিল)।” (সূরা আনআম- ১৪৬)\nএ জন্য বিদ্বানগণ ঐকমত্য হয়েছেন যে, শুকরের মাংস যেমন হারাম তেমনি শুকরের চর্বিও হারাম। অথচ আল্লাহ্ তা’আলা শুকরের ব্যাপারে তার মংশ হারাম হওয়ার কথাই শুধু উল্লেখ করেছেন। তিনি বলেনঃ\nحُرِّمَتْ عَلَيْكُمْ الْمَيْتَةُ وَالدَّمُ وَلَحْمُ الْخِنزِيرِ وَمَا أُهِلَّ لِغَيْرِ اللَّهِ بِهِ\n“তোমাদের উপর হারাম করা হয়েছে মৃত, রক্ত, শুকরের মাংস এবং গাইরুল্লাহর জন্যে যবেহকৃত প্রাণী।” (সূরা মায়েদা- ৩)\nআমি জানিনা শুকরের চর্বি হারাম হওয়ার ব্যাপারে আলেমদের মধ্যে কোন মতভেদ আছে। তাই উটের মাংস খেলে ওযু ভঙ্গ হবে সেই সাথে উটের চর্বি, নাড়ী-ভুঁড়ি প্রভৃতি খেলেও ওযু ভঙ্গ হবে।\nপ্রশ্নঃ (১৫৫) স্ত্রীকে স্পর্শ করলে কি ওযু ভঙ্গ হবে?\nএখানে পানি দ্বারা প্রকৃত ছোট পবিত্রতা অর্জনের পদ্ধতি আলোচনা করা হয়েছে। তারপর আল্লাহ্ বলেন,\nএখানে পানি দ্বারা প্রকৃত বড় পবিত্রতা অর্জনের কথা আলোচনা করা হয়েছে। তারপর আল্লাহ্ আবার বলেন,\nوَإِنْ كُنْتُمْ مَرْضَى أَوْ عَلَى سَفَرٍ أَوْ جَاءَ أَحَدٌ مِنْكُمْ مِنْ الْغَائِطِ أَوْ لَامَسْتُمْ النِّسَاءَ فَلَمْ تَجِدُوا مَاءً فَتَيَمَّمُوا\nপবিত্রতা ছাড়া কুরআন স্পর্শ করাঃ\nপ্রশ্নঃ (১৫৬) জনৈক শিক্ষক ছাত্রদের কুরআনের দরস প্রদান করেন। মাদ্রাসায় বা তার আশেপাশে পানি নেই। এখন তিনি কি করবেন? কেননা পবিত্র ব্যক্তি ছাড়া তো কেউ কুরআন স্পর্শ করবে না?\nউত্তরঃ মাদ্রাসায় বা তার আশেপাশে যদি পানি না পাওয়া যায়, তবে শিক্ষক ছাত্রদের সতর্ক করবেন, তারা যেন পবিত্র না হয়ে কুরআন বহন বা স্পর্শ না করে। কেননা আমর বিন হাযম (রাঃ) বর্ণিত হাদীছে রয়েছে, নবী (ছাল্লাল্লাহু আলাইহি ওয়া সাল্লাম) তাকে লিখেছেন,\nأَنْ لا يَمَسَّ الْقُرْآنَ إِلا طَاهِرٌ\n“পবিত্র ব্যক্তি ছাড়া কেউ কুরআন স্পর্শ করবে না।”\nএখানে পবিত্রতা বলতে উদ্দেশ্য হচ্ছে ওযু বা গোসল বা তায়াম্মুমের মাধ্যমে অর্জিত পবিত্রতা। যেমনটি আল্লাহ ওযুর আয়াতে উল্লেখ করেছেনঃ\nمَا يُرِيدُ اللَّهُ لِيَجْعَلَ عَلَيْكُمْ مِنْ حَرَجٍ وَلَكِنْ يُرِيدُ لِيُطَهِّرَكُمْ وَلِيُتِمَّ نِعْمَتَهُ عَلَيْكُمْ لَعَلَّكُمْ تَشْكُرُونَ\n“আল্লাহ তোমাদেরকে কোন অসুবিধায় ফেলতে চান না, কিন্তু তিনি তোমাদেরকে পবিত্র করতে চান এবং তাঁর নে’য়ামত সমূহ পূর্ণরূপে দান করতে চান, যাতে তোমরা তাঁর কৃতজ্ঞতা প্রকাশ করতে পার।” (সূরা মায়েদা- ৬)\nএখানে ‘তিনি তোমাদেরকে পবিত্র করতে চান’ কথা দ্বারা বুঝা যায়, পবিত্রতা অর্জন না করলে পবিত্র হওয়া যাবে না। তাই ওযুর মাধ্যমে পবিত্রতা অর্জন না করে কারো জন্য কুরআন স্পর্শ করা সমিচীন নয়। তবে কোন কোন বিদ্বান ছোটদের জন্য বিনা ওযুতে কুরআন স্পর্শ করার অনুমতি দিয়েছেন। কেননা কুরআন হাতে নেয়া তাদের জন্য খুবই দরকার। অথচ তারা ওযুর গুরুত্ব বোঝে না। কিন্তু উত্তম হচ্ছে, ছাত্রদেরকে ওযুর প্রতি উদ্বুদ্ধ করা, যাতে তারা পবিত্র অবস্থায় কুরআন স্পর্শ করে।\nপ্রশ্নকারী উল্লেখ করেছেন, ‘পবিত্র ছাড়া তো কেউ কুরআন স্পর্শ করবে না’ সম্ভতঃ একথা দ্বারা তিনি ইঙ্গিত করেছেন যে, কুরআন স্পর্শ করার জন্য পবিত্রতা অর্জন করা ওয়াজিব। কিন্তু এক্ষেত্রে বর্ণিত আয়াতে এ দলীল পাওয়া যায় না। আল্লাহ্ বলেন,\n“পবিত্রগণ ছাড়া কেউ তা স্পর্শ করে না।” (সূরা ওয়াক্বেয়া- ৭৯)\nএখানে উদ্দেশ্য হচ্ছে, কিতাবুল মাকনূন বা লুকায়িত গ্রন্থ অর্থাৎ লওহে মাহফূয। আর ‘পবিত্রগণ’ বলতে উদ্দেশ্য হচ্ছে ফেরেশতাগণ। এখানে ওযুর মাধ্যমে পবিত্রতা অর্জন করা উদ্দেশ্য হলে এরূপ বলা হত, ‘পবিত্রতা অর্জনকারীগণ ছাড়া কেউ তা স্পর্শ করেনা’। এখানে একথাও বলা হয়নি যে, পবিত্রতা অর্জন না করলে উহা স্পর্শ করা জায়েয নয়। কিন্তু পূর্বে যে হাদীছ উল্লেখ করা হয়েছে, তাই ওযুর নির্দেশ প্রমাণ করার জন্য যথেষ্ট।\nপ্রশ্নঃ (১৫৭) কি কি কারণে গোসল ফরয হয়?\nউত্তরঃ গোসল ফরয হওয়ার কারণ সমূহ নিম্নরূপঃ\n২) স্ত্রী সহবাস। সহবাসের ক্ষেত্রে স্ত্রীর যৌনাঙ্গে পুরুষাঙ্গের সর্বনিম্ন আগাটুকু প্রবেশ করালেই গোসল ফরয হয়ে যাবে। কেননা প্রথমটির ব্যাপারে নবী (ছাল্লাল্লাহু আলাইহি ওয়া সাল্লাম) বলেন, “পানি নির্গত হলেই পানি ঢালতে হবে।” অর্থাৎ বীর্যের পানি নির্গত হলেই গোসল করতে হবে। আর দ্বিতীয় কারণের ব্যাপারে নবী (ছাল্লাল্লাহু আলাইহি ওয়া সাল্লাম) বলেনঃ\n“স্ত্রীর চার শাখার (দু’হাত দু’পায়ের) মাঝে বসে, তার সাথে সহবাসে লিপ্ত হলেই গোসল ফরয হবে।” \nযদিও বীর্যপাত না হয়। এ বিষয়টি অনেক মানুষের জানা নেই। অনেক লোক স্ত্রী সহবাসে বীর্যপাত না করলে অজ্ঞতা বশতঃ সপ্তাহ মাস কাটিয়ে দেয় গোসল করে না। এটি মারাত্মক ধরণের ভুল। এ জন্য আল্লাহ ও তাঁর রাসূলের শরীয়তের সীমারেখা সম্পর্কে জ্ঞানার্জন করা প্রত্যেক ব্যক্তির উপর ফরয।\n“যয়নবকে তিনবার গোসল করাও, অথবা পাঁচবার অথবা সাতবার অথবা এর চাইতে অধিকবার- যদি তোমরা তা মনে কর।”\n“তোমরা তাকে পানি ও বরই পাতা দ্বারা গোসল দাও এবং পরিহিত দু’টি কাপড়েই কাফন পরাও।”\nপ্রশ্নঃ (১৫৮) স্ত্রীকে স্পর্শ, আলিঙ্গন ও তাকে চুম্বন করলে কি গোসল করতে হবে?\nউত্তরঃ সাধারণ স্পর্শ, শৃঙ্গার, চুম্বন, আলিঙ্গন প্রভৃতির মাধ্যমে স্বামী-স্ত্রী পরস্পর আনন্দ বিনোদন করলে তাদের উপর গোসল ফরয হবে না। তবে যদি উভয়ের থেকে বীর্যস্খলিত হয়, তবে উভয়ের উপর গোসল করা ফরয হবে। একজনের থেকে বীর্যস্খলিত হলে শুধু তার উপরই গোসল ফরয হবে। এ বিধান হচ্ছে সাধারণ শৃঙ্গার, চুম্বন, আলিঙ্গন প্রভৃতির ক্ষেত্রে। কিন্তু যদি তারা সহবাসে লিপ্ত হয়, তবে নারী-পুরুষ উভয়ের উপর গোসল ফরয হবে- যদিও তাদের কারোই বীর্যস্খলিত না হয়। কেননা আবু হুরায়রা (রাঃ) বর্ণিত হাদীছে নবী (ছাল্লাল্লাহু আলাইহি ওয়া সাল্লাম) বলেন,\nإِذَا جَلَسَ بَيْنَ شُعَبِهَا الْأَرْبَعِ ثُمَّ جَهَدَهَا فَقَدْ وَجَبَ الْغَسْلُ \n“স্ত্রীর চার শাখার (দু’হাত, দা’পা) মাঝে বসে তার সাথে সহবাসে লিপ্ত হলেই গোসল ফরয হবে।”\nমুসলিমের বর্ণনায় বলা হয়েছে, “যদিও বীর্যপাত না হয়।” এ বিষয়টি অনেক লোকের অজানা। তাদের ধারণা নারী-পুরুষ মিলিত হয়ে বীর্যপাত না হলে তাদের উপর গোসল ফরয নয়। কিন্তু এটা বিরাট ধরণের অজ্ঞতা। অতএব সহবাস হলেই সর্বাবস্থায় গোসল ফরয হবে। কিন্তু সহবাস না করে যে কোন প্রকারে আনন্দ-ফুর্তি করলে গোসল ফরয হবে না।\nপ্রশ্নঃ (১৫৯) নিদ্রা থেকে জাগ্রত হয়ে কাপড় ভিজা দেখলে কি করবে?\nউত্তরঃ ঘুম থেকে জাগ্রত হয়ে কাপড় ভিজা পেলে তিনটি অবস্থা হতে পারেঃ\nপ্রথম অবস্থাঃ নিশ্চিত হবে যে, এই ভিজা বীর্যপাতের কারণে হয়েছে। তখন স্বপ্ন স্মরণ থাক বা ভুলে যাক গোসল করা ফরয।\nদ্বিতীয় অবস্থাঃ নিশ্চিত হবে এটা বীর্য নয়। তখন গোসল করা ফরয নয়। কিন্তু ঐ ভিজা স্থান ধৌত করা ওয়াজিব। কেননা তখন উহা পেশাবের বিধানের মধ্যে শামিল হবে।\nতৃতীয় অবস্থাঃ ভিজাটা কি বীর্যের কারণে না অন্য কারণে বিষয়টি অজানা। তখন ব্যাখ্যার দাবী রাখেঃ\nপ্রথমতঃ যদি স্মরণ থাকে যে স্বপ্নে কিছু দেখেছে, তাহলে উক্ত ভিজা বীর্য ধরে নিয়ে গোসল করবে। কেননা উম্মু সালামার হাদীছে বর্ণিত হয়েছে। তিনি নবী (ছাল্লাল্লাহু আলাইহি ওয়া সাল্লাম)কে প্রশ্ন করলেন, পুরুষ যা স্বপ্নে দেখে থাকে নারী যদি তা দেখে, তবে তাকেও কি গোসল করতে হবে? তিনি বললেন, “হ্যাঁ, যদি সে পানি দেখে।” এথেকে বুঝা যায় স্বপ্নে কিছু দেখে যদি পানির ভিজা পাওয়া যায়, তবে গোসল করা ফরয।\nদ্বিতীয়তঃ স্বপ্নে কিছুই দেখেনি। যদি নিদ্রা যাওয়ার পূর্বে সহবাসের চিন্তা মনে এসে থাকে, তবে উক্ত ভিজাকে মযীর ভিজা মনে করবে।\nকিন্তু ঘুমানোর পূর্বে সহবাসের কোন চিন্তা মাথায় না আসলে কি করতে হবে সে ক্ষেত্রে মতভেদ রয়েছেঃ\nকেউ বলেছেন, সতর্কতা বশত: গোসল করা ওয়াজিব।\nকেউ বলেছেন, ওয়াজিব নয়। এটাই বিশুদ্ধ কথা। কেননা আসল হচ্ছে যিম্মামুক্ত থাকা।\nপ্রশ্নঃ (১৬০) নাপাক অবস্থায় কি কি বিধান প্রজোয্য?\nউত্তরঃ নাপাক অবস্থায় প্রজোয্য বিধান সমূহ নিম্নরূপঃ\nপ্রথমঃ নাপাক ব্যক্তির জন্য নামায আদায় করা হারাম। ফরয, নফল, জানাযা সবধরণের নামায। কেননা আল্লাহ্ বলেন,\n“তোমরা যদি অপবিত্র হও, তবে পবিত্রতা অর্জন কর।” (সূরা মায়িদা- ৬)\nদ্বিতীয়ঃ নাপাক ব্যক্তির জন্য আল্লাহর ঘরের তওয়াফ করা হারাম। কেননা কা’বা ঘরের তওয়াফ করলে মসজিদে অবস্থান করতে হয়। আর তওয়াফকে নামায বলা হয়েছে। আল্লাহ্ বলেন,\nيَاأَيُّهَا الَّذِينَ آمَنُوا لَا تَقْرَبُوا الصَّلَاةَ وَأَنْتُمْ سُكَارَى حَتَّى تَعْلَمُوا مَا تَقُولُونَ وَلَا جُنُبًا إِلَّا عَابِرِي سَبِيلٍ حَتَّى تَغْتَسِلُوا\n“হে ঈমানদারগণ! নেশাগ্রস্থ অবস্থায় তোমরা নামাযের নিকটে যেয়ো না, যে পর্যন্ত তোমরা কি বলছ তা বুঝতে না পার। এবং নাপাক অবস্থাতেও না, যতক্ষণ তোমরা গোসল না কর। তবে মসজিদে (অবস্থান না করে তার) ভিতর দিয়ে রাস্তা অতিক্রম করতে চাইলে ভিন্ন কথা।” (সূরা নিসা- ৪৩)\nতাছাড়া বিদায় হজ্জে আয়েশা (রাঃ) ঋতুবতী হয়ে পড়লে নবী (ছাল্লাল্লাহু আলাইহি ওয়া সাল্লাম) তাকে বলেছিলেনঃ\nافْعَلِي كَمَا يَفْعَلُ الْحَاجُّ غَيْرَ أَنْ لَا تَطُوفِي بِالْبَيْتِ حَتَّى تَطْهُرِي\n“হজ্জ পালনকারীগণ যা করে তুমিও তাই করে যাও, তবে পবিত্র না হওয়া পর্যন্ত আল্লাহর ঘর তওয়াফ করো না।” \nতৃতীয়ঃ কুরআন স্পর্শ করা হারাম। কেননা নবী (ছাল্লাল্লাহু আলাইহি ওয়া সাল্লাম) বলেন,\nأَنْ لَا يَمَسَّ :الْقُرْآنَ إِلَّا طَاهِرٌ\n“ পবিত্র ব্যক্তি ছাড়া কেউ কুরআন স্পর্শ করবে না।”\nচতুর্থঃ গোসল না করে মসজিদে অবস্থান করা হারাম। কেননা আল্লাহ্ বলেন,\nপঞ্চমঃ গোসল না করে কুরআন পাঠ করা হারাম। কেননা আলী (রাঃ) বলেন:\nكَانَ رَسُولُ اللَّهِ صَلَّى اللَّه عَلَيْهِ وَسَلَّمَ يُقْرِئُنَا الْقُرْآنَ عَلَى كُلِّ حَالٍ مَا لَمْ يَكُنْ جُنُبًا\nরাসূলুল্লাহ্ (ছাল্লাল্লাহু আলাইহি ওয়া সাল্লাম) নাপাক অবস্থা ব্যতীত সর্বাবস্থায় আমাদেরকে কুরআন পড়াতেন। \nনাপাক ব্যক্তির জন্য এই পাঁচটি বিধান প্রজোয্য।\nপ্রশ্নঃ (১৬১) গোসল করার পদ্ধতি কি?\nউত্তরঃ গোসল করার দু’টি পদ্ধতি রয়েছেঃ\nপ্রথম পদ্ধতিঃ ওয়াজিব পদ্ধতি। আর তা হচ্ছে সমস্ত শরীরে পানি প্রবাহিত করা। অবশ্য কুলি করা ও নাকে পানি দিয়ে নাক ঝাড়া এর অন্তর্গত। অতএব যে কোন প্রকারে সমস্ত শরীরে পানি ঢালতে পারলে বড় নাপাকী দূর হয়ে যাবে এবং পবিত্রতা পূর্ণ হয়ে যাবে। কেননা আল্লাহ্ বলেন:,\n“ “তোমরা যদি অপবিত্র হও, তবে পবিত্রতা অর্জন কর।” (সূরা মায়িদা- ৬)\nদ্বিতীয় পদ্ধতিঃ পরিপূর্ণ পদ্ধতি। নবী (ছাল্লাল্লাহু আলাইহি ওয়া সাল্লাম) যেভাবে গোসল করেছেন ঠিক সেইভাবে গোসল করা। নাপাকী থেকে গোসল করতে চাইলে প্রথমে হাত দু’টি কব্জি পর্যন্ত ধৌত করবে, তারপর নাপাকী সংশ্লিষ্ট স্থান এবং লজ্জাস্থান ধৌত করে নিবে। এরপর পরিপূর্ণরূপে সঠিক পদ্ধতি অনুযায়ী ওযু করে নিবে। তারপর মাথায় তিনবার পানি ঢেলে তা ভালভাবে ভিজিয়ে নিবে। সবশেষে সমস্ত শরীরে পানি ঢেলে ধুয়ে নিবে। এটাই গোসলের পরিপূর্ণ পদ্ধতি।\nপ্রশ্নঃ (১৬২) গোসলের সময় কুলি না করলে বা নাক না ঝাড়লে গোসল বিশুদ্ধ হবে কি?\nউত্তরঃ কুলি না করলে এবং নাকে পানি দিয়ে নাক না ঝাড়লে গোসল বিশুদ্ধ হবে না। কেননা আল্লাহ্ বলেন,\nঅর্থাৎ সমস্ত শরীর। আর মুখের ভিতর ও নাকের ভিতরের অংশ শরীরের অন্তর্গত যা পবিত্র করা ওয়াজিব। এই কারণে নবী (ছাল্লাল্লাহু আলাইহি ওয়া সাল্লাম) ওযুতে কুলি করতে ও নাক ঝাড়তে নির্দেশ দিয়েছেন। কেননা উহা আল্লাহর এই নির্দেশের অন্তর্গতঃ “তোমরা তোমাদের মুখমন্ডল ধৌত কর।” (সূরা মায়িদা- ৬) অতএব যখন কিনা ঐ দু’টি স্থান মুখমন্ডলের মধ্যে শামিল- আর মুখমন্ডল ধৌত করা ওয়াজিব বড় পবিত্রতায়, তখন নাপাকীর গোসলে কুলি করা ও নাক ঝাড়াও ওয়াজিব।\nপ্রশ্নঃ (১৬৩) পানি ব্যবহার করতে অপারগ হলে, কিভাবে পবিত্রতা অর্জন করবে?\nউত্তরঃ পানি না থাকার কারণে বা ক্ষতির সম্ভাবনা থাকার কারণে পানি ব্যবহার করতে অপারগ হলে, তায়াম্মুম করবে। এর পদ্ধতি হচ্ছে, পবিত্র মাটিতে দু’হাত (একবার) মারবে, অতঃপর তা দ্বারা মুখমন্ডল মাসেহ করবে এবং উভয় হাতের কব্জি পর্যন্ত মাসেহ করবে। এই নিয়ম ছোট-বড় অপ্রকাশ্য নাপাকী থেকে পবিত্রতা অর্জনের সাথে সম্পর্কিত।\nকিন্তু নাপাকী যদি প্রকাশ্য ও প্রত্যক্ষ্য হয়, তবে সেখানে তায়াম্মুম নেই। চাই উহা শরীরে হোক বা কাপড়ে বা মাটিতে। কেননা প্রকাশ্য নাপাকী থেকে পবিত্রতা অর্জনের উদ্দেশ্য হচ্ছে উক্ত মূল বস্তুটির অপসারণ করা। এখানে ইবাদতের শর্ত নেই। এই কারণে মানুষের অনিচ্ছায় যদি মূল নাপাক বস্তুটি যে কোন প্রকারে বিদূরিত হয়ে যায়, তবে স্থানটি পবিত্র হয়ে গেল। যেমন কোন নাপাক স্থানে বা কাপড়ে যদি বৃষ্টিপাত হয় এবং বৃষ্টির পানির সাথে উক্ত নাপাকী চলে যায়, তবে স্থানটি পবিত্র হয়ে গেল- যদিও এ সম্পর্কে মানুষের জানা না থাকে। কিন্তু অপ্রকাশ্য নাপাকী থেকে পবিত্রতা অর্জনের বিষয়টি এর বিপরীত। কেননা তা একটি ইবাদত। তাই অবশ্যই এখানে মানুষকে নিয়ত বা দৃঢ় সংকল্প করে তা আদায় করতে হবে।\nপ্রশ্নঃ (১৬৪) ঠান্ডার সময় কেউ যদি নাপাক হয়, তবে কি সে তায়াম্মুম করবে?\nউত্তরঃ নাপাক হলেই গোসল করা ওয়াজিব। কেননা আল্লাহ বলেন,\nকিন্তু রাতে যদি শীত প্রচন্ড হয় এবং ঠান্ডা পানিতে গোসল করতে সক্ষম না হয়, তবে সম্ভব হলে পানি গরম করে নিবে। কিন্তু পানি গরম করার ব্যবস্থা না থাকলে তায়াম্মুম করবে এবং নামায আদায় করবে। কেননা আল্লাহ্ বলেন,\nوَإِنْ كُنْتُمْ جُنُبًا فَاطَّهَّرُوا وَإِنْ كُنْتُمْ مَرْضَى أَوْ عَلَى سَفَرٍ أَوْ جَاءَ أَحَدٌ مِنْكُمْ مِنْ الْغَائِطِ أَوْ لَامَسْتُمْ النِّسَاءَ فَلَمْ تَجِدُوا مَاءً فَتَيَمَّمُوا صَعِيدًا طَيِّبًا فَامْسَحُوا بِوُجُوهِكُمْ وَأَيْدِيكُمْ مِنْهُ مَا يُرِيدُ اللَّهُ لِيَجْعَلَ عَلَيْكُمْ مِنْ حَرَجٍ وَلَكِنْ يُرِيدُ لِيُطَهِّرَكُمْ وَلِيُتِمَّ نِعْمَتَهُ عَلَيْكُمْ لَعَلَّكُمْ تَشْكُرُونَ\n“নাপাকী থেকে তায়াম্মুম করার পতোমরা যদি অসুস্থ হও অথবা সফরে থাক অথবা তোমাদের কেউ পেশাব-পায়খানা করে অথবা স্ত্রীদের স্পর্শ করে, তারপর পানি না পাও, তবে তোমরা পবিত্র মাটি দ্বারা তায়াম্মুম কর। স্বীয় হস্তদ্বয় ও মুখমন্ডল মাটি দ্বারা মুছে ফেল। আল্লাহ তোমাদেরকে কোন অসুবিধায় ফেলতে চান না, কিন্তু তিনি তোমাদেরকে পবিত্র করতে চান এবং তাঁর নে’য়ামত সমূহ পূর্ণরূপে দান করতে চান, যাতে তোমরা তাঁর কৃতজ্ঞতা করতে পার।” (সূরা মায়েদা-৬)র পানি না পাওয়া পর্যন্ত সে পবিত্রই থাকবে। পানি পেয়ে গেলে গোসল করা ওয়াজিব। কেননা ছহীহ বুখারীতে ইমরান বিন হুছাইন কর্তৃক দীর্ঘ হাদীছে প্রমাণিত হয়েছে। নবী (ছাল্লাল্লাহু আলাইহি ওয়া সাল্লাম) একদা জনৈক ব্যক্তিকে দেখলেন, মানুষের সাথে নামায আদায় না করে আলাদা হয়ে বসে আছে। তিনি প্রশ্ন করলেন, “নামায পড়লে না কেন?” লোকটি বলল, আমি নাপাক হয়ে গেছি, কিন্তু পানি নেই। তখন নবী (ছাল্লাল্লাহু আলাইহি ওয়া সাল্লাম) বললেন, “তুমি মাটি ব্যবহার কর, সেটাই তোমার জন্য যথেষ্ট।” এরপর পানি এল, তখন নবী (ছাল্লাল্লাহু আলাইহি ওয়া সাল্লাম) তাকে পানি দিয়ে বললেন, এটা তোমার শরীরে বইয়ে দাও। এ থেকে বুঝা যায়, পানি পেলেই তা দ্বারা পবিত্রতা অর্জন করা তায়াম্মুমকারীর জন্য ওয়াজিব। চাই ছোট নাপাকীর ক্ষেত্রে হোক বা বড় নাপাকীর ক্ষেত্রে।\nতায়াম্মুমকারী বড় নাপাকী থেকে পবিত্রতা অর্জন করলে পুনরায় নাপাক না হওয়া পর্যন্ত বা পানি না পাওয়া পর্যন্ত পবিত্র অবস্থাতেই থাকতে পারবে। তাই প্রত্যেক নামাযের জন্য বারবার তায়াম্মুম করবে না। অবশ্য ছোট নাপাকী হলে তা থেকে পবিত্রতার জন্য তায়াম্মুম করবে।\nপ্রশ্নঃ (১৬৫) যে মাটি দ্বারা তায়াম্মুম করা হয় তাতে কি ধুলা থাকা শর্ত? আল্লাহর বাণী “তোমাদের মুখমন্ডল ও হস্তদ্বয় তা দ্বারা মুছে ফেল।” এখানে “তা দ্বারা” বলতে কি বুঝা যায় যে,তায়াম্মুম করার সময় অবশ্যই ধুলা থাকতে হবে?\nউত্তরঃ প্রাধান্যযোগ্য মত হচ্ছে তায়াম্মুমের জন্য মাটিতে ধুলা লেগে থাকা শর্ত নয়। বরং মাটি দ্বারা তায়াম্মুম করলেই যথেষ্ট হবে, চাই তাতে ধুলা থাক বা না থাক। অতএব মাটির উপর যদি বৃষ্টি নাযিল হয়, আর ঐ মাটিতে মানুষ হাত মেরে মুখমন্ডল ও হাত মাসেহ করে তবে যথেষ্ট হবে। যদিও মাটিতে কোন ধুলা না থাকে। কেননা আল্লাহ্ বলেন,\nفَتَيَمَّمُوا صَعِيدًا طَيِّبًا فَامْسَحُوا بِوُجُوهِكُمْ وَأَيْدِيكُمْ مِنْهُ\n“তবে তোমরা পবিত্র মাটি দ্বারা তায়াম্মুম কর। স্বীয় হস্তদ্বয় ও মুখমন্ডল মাটি দ্বারা মুছে ফেল।” (সূরা মায়েদা- ৬)\nতাছাড়া নবী (ছাল্লাল্লাহু আলাইহি ওয়া সাল্লাম) এবং তাঁর ছাহাবীগণ কখনো এমন স্থানে সফর করতেন যেখানে বালু ছাড়া অন্য কিছু পাওয়া যেত না। কখনো বৃষ্টিপাত হত। তারপরও তাঁরা আল্লাহর নির্দেশ মোতাবেক তায়াম্মুম করতেন। অতএব বিশুদ্ধ কথা হচ্ছে, যে কোন মাটি দ্বারা তায়াম্মুম করলেই তা বিশুদ্ধ হবে। চাই সেখানে ধুলা থাক বা না থাক।\nআল্লাহর বাণী: “তোমাদের মুখমন্ডল ও হস্তদ্বয় তা দ্বারা মুছে ফেল।” এখানে منه শব্দে مِنْ অব্যয়টি দ্বারা ‘কিছু সংখ্যক’ বুঝানো উদ্দেশ্য নয়। বরং কোন কাজের শুরু বুঝানো হয়েছে। এই জন্যে প্রমাণিত হয়েছে যে, নবী (ছাল্লাল্লাহু আলাইহি ওয়া সাল্লাম) তায়াম্মুমের পদ্ধতি দেখাতে গিয়ে মাটিতে হাত মেরে তাতে ফুঁ দিয়েছেন।\nপ্রশ্নঃ (১৬৬) মাটি না পেয়ে দেয়ালে বা বিছানায় তায়াম্মুম করলে বিশুদ্ধ হবে কি?\nউত্তরঃ দেয়াল হচ্ছে পবিত্র মাটির অন্তর্ভূক্ত। দেয়াল যদি পাথর বা মাটির তৈরী ইট দ্বারা নির্মিত হয়, তবে তা দ্বারা তায়াম্মুম করা জায়েয। কিন্তু কাঠ বা পেইন্ট প্রভৃতি দ্বারা যদি দেয়ালকে ঢেকে দেয়া হয়- আর এর উপর ধুলা জমে থাকে, তবে তা দ্বারা তায়াম্মুম করতে কোন অসুবিধা নেই। আর তা মাটিতে তায়াম্মুমের অন্তর্ভূক্ত হবে। কেননা ধুলা মাটিরই অন্তর্ভূক্ত। কিন্তু উক্ত দেয়ালে যদি কোন ধুলা বা মাটি না থাকে, তবে সেখানে তায়াম্মুম করা যাবে না। কেননা সেখানে তো কোন মাটি নেই।\nআর বিছানার ক্ষেত্রে কথা হচ্ছে, যদি তাতে ধুলা থাকে, তবে তা দ্বারা তায়াম্মুম চলবে অন্যথায় নয়। কেননা বিছানা মাটির অন্তর্গত নয়।\nপ্রশ্নঃ (১৬৭) ছোট্ট শিশুর পেশাব যদি কাপড়ে লাগে, তবে তার বিধান কি?\nউত্তরঃ এই মাসআলায় বিশুদ্ধ কথা হচ্ছে, শিশু যদি পুরুষ হয় এবং শুধুমাত্র মাতৃদুগ্ধ তার খাদ্য হয়, তবে তার পেশাব হালকা নাপাক। এটাকে পবিত্র করার জন্য পানির ছিটা দেয়াই যথেষ্ট। অর্থাৎ হাতে পানি নিয়ে কাপড়ের উপর এমনভাবে ছিটিয়ে দিবে যাতে সম্পূর্ণ স্থানকে শামিল করে, ঘঁষতে হবে না এবং তাতে এত বেশী পরিমাণ পানি ঢালতে হবে না যে, চিপে পানি বের করতে হয়। এর কারণ হচ্ছে নবী (ছাল্লাল্লাহু আলাইহি ওয়া সাল্লাম) থেকে প্রমাণিত হয়েছে, একদা একটি শিশু পুত্র নিয়ে এসে তাঁর কোলে রেখে দেয়া হল। সে পেশাব করে দিলে, তিনি পানি নিয়ে আসতে বললেন, অতঃপর তার উপর ছিটা দিলেন, কিন্তু তা ধৌত করলেন না। \nআর শিশু যদি কন্যা সন্তান হয়, তবে তার পেশাব অবশ্যই ধৌত করতে হবে। কেননা পেশাব মূলতঃ অপবিত্র। উহা ধৌত করা ওয়াজিব। কিন্তু শিশু পুত্রের পেশাব এর ব্যতীক্রম। কেননা সুন্নাতে নববীতে এর প্রমাণ বিদ্যমান। \nপঞ্চাশ বছর বয়স অতিক্রম হওয়ার পর নারীর ঋতু স্রাবের বিধানঃ\nপ্রশ্নঃ (১৬৮) জনৈক নারী পঞ্চাশ বছর বয়স অতিক্রম করেছে। কিন্তু পরিচিত নিয়মেই তার স্রাব প্রবাহিত হচ্ছে। আরেক পঞ্চাশোর্ধ নারীর স্রাব পরিচিত নিয়মে হয় না; বরং হলদে রং বা মেটে রঙ্গের পানি নির্গত হয়। এদের বিধান কি?\nউত্তরঃ নির্দিষ্ট ও পরিচিত নিয়মে যে নারীর স্রাব নির্গত হচ্ছে, তার উক্ত স্রাব বিশুদ্ধ মতে হায়েয বা ঋতুস্রাব হিসেবে গণ্য হবে। কেননা ঋতুবতী হওয়ার জন্য সর্বোচ্চ কোন বয়স নেই। অতএব ঋতুর নির্দিষ্ট বিধান সমূহ এই নারীর জন্য প্রযোজ্য হবে। অর্থাৎ- নামায, রোযা ও স্বামী সহবাস থেকে বিরত থাকা। স্রাব বন্ধ হলে ফরয গোসল করা এবং ছুটে যাওয়া ছিয়ামের কাযা আদায় করা।\nআর যে নারীর হলদে রং বা মেটে রঙ্গের পানি নির্গত হচ্ছে, যদি ইহা ঋতুর নির্দিষ্ট সময়ে বের হয়ে থাকে, তবে তা হায়েয বা ঋতু হিসেবে গণ্য হবে। আর ঋতুর সময়ে না হলে তা হায়েয নয়। কিন্তু তার স্রাব যদি পরিচিত ঋতুস্রাবের মত হয় কিন্তু কখনো আগে হয় কখনো পরে, তাতে কোন অসুবিধা নেই। যখন স্রাব আসবে তখন ছালাত, ছিয়াম প্রভৃতি থেকে বিরত থাকবে আর যখন স্রাব বন্ধ হয়ে যাবে তখন গোসল করে পবিত্র হবে। এসমস্ত কথা বিশুদ্ধ মতানুযায়ী- ঋতুর জন্য বয়সের নির্দিষ্ট কোন সময়সীমা নেই।\nকিন্তু হাম্বলী মাযহাব মতে পঞ্চাশ বছর বয়সের উর্ধে হলে আর ঋতু নেই। যদিও কৃষ্ণ বর্ণের স্রাব নির্গত হয়। তখন সে ছালাত, ছিয়াম, প্রভৃতি যথানিয়মে চালিয়ে যাবে। রক্ত বন্ধ হলে গোসল করার দরকার নেই। কিন্তু এমতটি বিশুদ্ধ নয়।\nপ্রশ্নঃ (১৬৯) গর্ভবতীর রক্তস্রাব দেখা গেলে তা কি ঋতুস্রাব হিসেবে গণ্য হবে?\nউত্তরঃ গর্ভবতীর হায়েয হয় না। যেমনটি ইমাম আহমাদ বিন হাম্বাল (রহঃ) বলেছেন। কেননা নারীর গর্ভ তো হায়েয বন্ধ হওয়ার মাধ্যমেই জানা যায়। বিদ্বানগণ বলেছেন, আল্লাহ্ তা’আলা নিজ হিকমতে হায়েযের রক্তকে মাতৃগর্ভে ভ্রুণের খাদ্য হিসেবে সৃষ্টি করে থাকেন। গর্ভে সন্তান এসে গেলে ঐ হায়েয বাইরে বের হওয়া বন্ধ হয়ে যায়। কিন্তু কোন কোন নারীর গর্ভধারণের পরও সঠিক নিয়মে হায়েয হতে থাকে। যেমনটি গর্ভধারণের পূর্বে হচ্ছিল। তাদের এই স্রাব ঋতু হিসেবে গণ্য হবে। কেননা গর্ভধারণ তার মধ্যে কোন প্রভাব ফেলেনি। ফলে ঋতু আপন গতিতে চলমান রয়েছে। অতএব তার এই স্রাব ঋতুর সবধরণের বিধানকে শামিল করবে। মোটকথা গর্ভবতী থেকে যে স্রাব নির্গত হয়, তা দু’ভাগে বিভক্তঃ\nপ্রথম প্রকারঃ গর্ভধারণের পূর্বে যে নিয়মে ঋতু চলছিল গর্ভের পরেও যদি সেই নিয়মে স্রাব চলতে থাকে, তবে উহা হায়েয হিসেবে গণ্য হবে। কেননা এখানে গর্ভধারণ তার স্বাভাবিক স্রাবের ক্ষেত্রে কোন প্রভাব বিস্তার করতে পারেনি। ফলে উহা হায়েয বা ঋতু হিসেবেই গণ্য হবে।\nদ্বিতীয় প্রকারঃ আকস্মিক কোন কারণ বশতঃ স্রাব নির্গত হওয়া। দুর্ঘটনাবশত:, ভারী কোন বস্তু বহণ করা বা কোন স্থান থেকে পড়ে যাওয়া প্রভৃতি কারণে রক্ত প্রবাহিত হওয়া। তখন তা হায়েয হিসেবে গণ্য হবে না। বরং তা শিরা থেকে নির্গত। তাই সে নামায, রোযা প্রভৃতি থেকে বিরত থাকবে না; পবিত্র অবস্থায় যা করতো তা সবই স্বাভাবিক নিয়মে করতে থাকবে।\nপ্রশ্নঃ (১৭০) ঋতুর সর্বনিম্ন ও সর্বোচ্চ নির্দিষ্ট দিন বলে কি কিছু আছে?\nউত্তরঃ বিশুদ্ধ মতে ঋতুর সর্বনিম্ন ও সর্বোচ্চ দিন নির্দিষ্ট বলে কিছু নেই। কেননা আল্লাহ বলেনঃ\nيسألونَكَ عَنْ الْمَحِيْضِ قُلْ هُوَ أذىً فَاعْتَزِلُوْا النِّسَاءَ فِيْ الْمَحِيْضِ وَلاَ تَقْرَبُوْهُنَّ حَتَّى يَطْهُرْنَ\nঅর্থাৎ “আর তারা তোমার কাছে জিজ্ঞাসা করে হায়েয স¤পর্কে। বলে দাও, এটা অপবিত্র। কাজেই তোমরা হায়েয অবস্থায় স্ত্রী মিলন থেকে বিরত থাক। তখন পর্যন্ত তাদের সাথে সহবাসে লিপ্ত হবে না; যতক্ষণ না তারা পবিত্র হয়ে যায়।” (সূরা বাক্বারা- ২২২)\nএখানে স্ত্রী সহবাসের নিষিদ্ধতা নির্দিষ্ট দিনের সাথে সম্পর্কিত করা হয়নি। এর সম্পর্ক হচ্ছে অপবিত্রতা থেকে পবিত্র হওয়ার সাথে।\nএ থেকে বুঝা যায়, বিধানটির কারণ হচ্ছে ঋতু থাকা বা না থাকা। যখনই ঋতু পাওয়া যাবে, বিধান প্রযোজ্য হবে। যখনই পবিত্র হয়ে যাবে, তার বিধান সমূহও রহিত হবে।\nতাছাড়া নির্দিষ্ট দিন বেঁধে দেয়ার কোন দলীলও নেই। অথচ বিষয়টি বর্ণনা করে দেয়ার দরকার ছিল। বয়স বা দিনের নির্দিষ্টতা যদি শরীয়ত সম্মত হত, তবে তা অবশ্যই আল্লাহর কিতাব ও রাসূলুল্লাহ (ছাল্লাল্লাহু আলাইহি ওয়া সাল্লাম)এর সুন্নাতে বর্ণিত হত।\nঅতএব এই ভিত্তিতে নারীদের কাছে পরিচিত স্রাব যখনই দেখা যাবে, নারী তখনই নিজেকে ঋতুবতী গণ্য করবে। এখানে কোন দিন নির্দিষ্ট করবে না। কিন্তু নারীর স্রাব যদি চলতেই থাকে বন্ধ না হয়, অথবা সামান্য সময়ের জন্য বন্ধ হয়, যেমন মাসে একদিন বা দু’দিন তবে তা ইস্তেহাযার স্রাব (বা অসুস্থতা) বলে গণ্য হবে।\nপ্রশ্নঃ (১৭১) কোন নারীর ঔষুধ ব্যবহারের মাধ্যমে ঋতুস্রাব চালু করে নামায পরিত্যাগ করার বিধান কি?\nউত্তরঃ নিজের ইচ্ছায় ঋতুস্রাব চালু করার কারণে যদি স্রাব চালু হয়ে যায় এবং নারী নামায পরিত্যাগ করে তবে উক্ত নামাযের কাযা আদায় করতে হবে না। কেননা ঋতুস্রাব যখনই দেখা যাবে, তখনই তার বিধান প্রযোজ্য হবে। অনুরূপভাবে নারী যদি ঋতুস্রাব বন্ধ করার জন্য কোন ঔষুধ গ্রহণ করে এবং তার ফলে স্রাব না আসে, তবে নামায ও ছিয়াম আদায় করবে এবং ছিয়ামের কাযা করবে না। কেননা সে তো ঋতুবতী নয়। অতএব কারণ পাওয়া গেলেই বিধান প্রযোজ্য হবে। যেমনটি আল্লাহ্ বলেছেনঃ “আর তারা তোমার কাছে জিজ্ঞাসা করে হায়েয স¤পর্কে। বলে দাও, এটা অপবিত্র।” (সূরা বাকারা- ২২২) অতএব যখনই এই অপবিত্রতা পাওয়া যাবে, তার বিধান পাওয়াও যাবে। যখন অপবিত্রতা থাকবে না, কোন বিধি-বিধানও থাকবে না।\nপ্রশ্নঃ (১৭২) ঋতুবতী নারীর কুরআন তেলাওয়াত করা জায়েয কি?\nউত্তরঃ প্রয়োজন দেখা দিলে ঋতুবতী নারীর কুরআন পাঠ করা জায়েয। যেমন সে যদি শিক্ষিকা হয়, তবে পাঠ দানের জন্য কুরআন পড়তে পারবে। অথবা ছাত্রী কুরআন শিক্ষা লাভ করার জন্য পাঠ করতে পারবে। অথবা নারী তার শিশু সন্তানদের কুরআন শিক্ষা দেয়ার জন্য পাঠ করবে, শিখানোর জন্য তাদের আগে আগে কুরআন পাঠ করবে। মোটকথা যখনই ঋতুবতী নারী কুরআন পাঠ করার প্রয়োজন অনুভব করবে, তখনই তার জন্য তা পাঠ করা জায়েয কোন অসুবিধা নেই। অনুরূপভাবে কুরআন পাঠ না করার কারণে যদি ভুলে যাওয়ার আশংকা করে, তবে স্মরণ রাখার জন্য তেলাওয়াত করবে- কোন অসুবিধা নেই। বিদ্বানদের মধ্যে কেউ কেউ বলেন, বিনা প্রয়োজনেও তথা সাধারণ তেলাওয়াতের উদ্দেশ্যে ঋতুবতীর জন্য কুরআন পাঠ করা জায়েয। অবশ্য কোন কোন বিদ্বান বলেন, প্রয়োজন থাকলেও ঋতুবতী নারীর কুরআন পাঠ করা হারাম। এখানে তিনটি মত পাওয়া গেল।\nকিন্তু আমার মতে যে কথা বলা উচিত তা হচ্ছে, ঋতুবতী নারী যদি কুরআন পাঠ দান বা শিক্ষা গ্রহণের প্রয়োজন অনুভব করে বা ভুলে যাওয়ার আশংকা করে, তবে কুরআন পাঠ করতে কোন অসুবিধা নেই।\nহায়েযের রক্ত না ইস্তেহাযার রক্ত সন্দেহ হলে কি করবে?\nপ্রশ্নঃ (১৭৩) নির্গত স্রাবের ব্যাপারে নারী যদি সন্দিহান হয় যে, এটা কি হায়েযের রক্ত না কি ইস্তেহাযার রক্ত না কি অন্য কিছুর রক্ত? এবং সে পার্থক্যও করতে পারে না। তবে সে উহা কি গণ্য করবে?\nউত্তরঃ আসল কথা হচ্ছে, নারীর গর্ভ থেকে নির্গত রক্ত হায়েযেরই হয়ে থাকে। কিন্তু যখন প্রমাণিত হয়ে যাবে যে, তা ইস্তেহাযার স্রাব তখন ইস্তেহাযা হিসেবে গণ্য করবে। অন্যথায় ইস্তেহাযা কিনা সুস্পষ্টভাবে প্রমাণিত না হওয়া পর্যন্ত নির্গত রক্ত হায়েয বা ঋতু হিসেবেই গণ্য করবে।\nপ্রশ্নঃ (১৭৪) নামাযের সময় আরম্ভ হওয়ার পর ঋতু শুরু হলে তার বিধান কি?\nউত্তরঃ নামাযের সময় প্রবেশ করার পর যদি নারীর ঋতুস্রাব শুরু হয়, যেমন উদাহরণ স্বরূপ যোহরের নামায শুরু হওয়ার আধাঘন্টা পর ঋতুস্রাব আরম্ভ হল, তবে পবিত্র হওয়ার পর এই ওয়াক্তের নামায কাযা আদায় করবে। কেননা সে পবিত্র থাকাবস্থায় তার উপর নামায আবশ্যক হয়েছিল। আল্লাহ বলেনঃ\n إِنَّ الصَّلَاةَ كَانَتْ عَلَى الْمُؤْمِنِينَ كِتَابًا مَوْقُوتًا\n“নিশ্চয় নির্দিষ্ট সময়ে নামায আদায় করা মু’মিনদের উপর ফরয করা হয়েছে।” (সূরা নিসা- ১০৩)\nআর ঋতু চলমান অবস্থায় যে সমস্ত নামায পরিত্যাগ করবে, তার কাযা আদায় করবে না। কেননা নবী (ছাল্লাল্লাহু আলাইহি ওয়া সাল্লাম) থেকে বর্ণিত দীর্ঘ একটি হাদীছে তিনি বলেনঃ\nأَلَيْسَ إِذَا حَاضَتْ لَمْ تُصَلِّ وَلَمْ تَصُمْ\n“নারী কি এমন নয় যে, সে ঋতুবতী হলে নামায পড়ে না ও রোযা রাখে না?”\nসমস্ত উলামায়ে কেরাম একথার উপর ঐকমত্য যে, ঋতু চলাবস্থায় ছুটে যাওয়া ছালাতের কাযা আদায় করতে হবে না।\nনারী যদি এমন সময় পবিত্র হয় যখন নামাযের এক রাকাত বা ততোধিক রাকাত আদায় করা সম্ভব, তখন সে সেই নামায আদায় করে নিবে। কেননা নবী (ছাল্লাল্লাহু আলাইহি ওয়া সাল্লাম) বলেনঃ\nمَنْ أَدْرَكَ رَكْعَةً مِنَ الْعَصْرِ قَبْلَ أَنْ تَغْرُبَ الشَّمْسُ فَقَدْ أَدْرَكَ الْعَصْرَ\n“যে ব্যক্তি সূর্যাস্তের পূর্বে আছরের এক রাকাত নামায আদায় করতে পারবে সে আছর নামায পেয়ে গেল।” \nযদি আছরের শেষ সময় পবিত্র হয় এবং সূর্যাস্তের জন্য এতটুকু সময় অবশিষ্ট থাকে যখন এক রাকাত নামায আদায় করা সম্ভব, অথবা সূর্যোদয় হওয়ার পূর্বে পবিত্র হয়, যখন কমপক্ষে ফজরের এক রাকাত নামায আদায় করা সম্ভব, তবে উভয় অবস্থায় তাকে গোসল করার পর আছর বা ফজরের নামায কাযা আদায় করতে হবে।\nনারীর ঋতুর নির্দিষ্ট দিন বৃদ্ধি হয়ে গেলে\nপ্রশ্নঃ (১৭৫) জনৈক নারীর ঋতুর নির্দিষ্ট দিন ছিল ছয় দিন। অতঃপর এই দিনের পরিমাণ বৃদ্ধি হয়ে গেছে। সে এখন কি করবে?\nউত্তরঃ এই নারীর ঋতুর দিন ছিল ছয় দিন। কিন্তু তা বৃদ্ধিপ্রাপ্ত হয়ে নয় দিন বা দশ দিন বা এগার দিন হয়ে গেছে, তবে তা ঋতু হিসেবে গণ্য করে পবিত্র না হওয়া পর্যন্ত নামায-রোযা থেকে বিরত থাকবে। কেননা নবী (ছাল্লাল্লাহু আলাইহি ওয়া সাল্লাম) ঋতুর জন্য নির্দিষ্ট সীমারেখা নির্ধারণ করে দেননি। আল্লাহ তা’আলা বলেন, “আর তারা তোমার কাছে জিজ্ঞাসা করে হায়েয স¤পর্কে। বলে দাও, এটা অপবিত্র।” (সূরা বাকারা- ২২২) অতএব যতক্ষণ পর্যন্ত এই স্রাব অবশিষ্ট থাকবে, নারীও নিজ অবস্থায় থেকে পবিত্র হওয়ার পর গোসল করে ছালাত-ছিয়াম আদায় করবে। পরবর্তী মাসে যদি তার স্রাবের দিন কম হয়ে যায়, তবে স্রাব বন্ধ হলেই গোসল করে পবিত্র হয়ে যাবে। যদিও আগের মাসের সমান দিন পূর্ণ না হয়।\nমোটকথা নারী যতদিন ঋতু বিশিষ্ট থাকবে ততদিন সে ছালাত-ছিয়াম থেকে বিরত থাকবে। চাই ঋতুর দিন পূর্ববর্তী মাসের বরাবর হোক বা কম হোক বা বেশী হোক। স্রাব বন্ধ হয়ে পবিত্র হলেই গোসল করবে।\nহায়েযের দিন সমূহ বিচ্ছিন্নভাবে হলে কি করবে?\nপ্রশ্নঃ (১৭৬) জনৈক নারী মাসিক থেকে পবিত্র হওয়ার পর গোসল করে নামায শুরু করেছে। এভাবে নয় দিন অতিবাহিত হওয়ার পর আবার স্রাব দেখা গেছে। তিন দিন স্রাব প্রবাহমান ছিল। তখন নামায পড়েনি। তারপর পবিত্র হলে গোসল করে এগার দিন নামায আদায় করেছে। তারপর আবার তার স্বাভাবিক মাসিক শুরু হয়েছে। সে কি ঐ তিন দিনের নামায কাযা আদায় করবে? নাকি তা হায়েযের দিন হিসেবে গণ্য করবে?\nউত্তরঃ নারীর গর্ভ থেকে যখনই রক্ত প্রবাহিত হবে তখনই তা ঋতু বা হায়েয হিসেবে গণ্য হবে। চাই সেই ঋতুর সময় পূর্বের ঋতুর সময়ের চাইতে দীর্ঘ হোক বা কম হোক। ঋতু থেকে পবিত্র হওয়ার পাঁচ দিন বা ছয় দিন বা দশ দিন পর পুনরায় স্রাব দেখা গেছে, তবে সে পবিত্র হওয়ার অপেক্ষা করবে এবং নামায পড়বে না। কেননা এটা ঋতু। সর্বাবস্থায় এরূপই করবে। পবিত্র হওয়ার পর আবার যদি ঋতু দেখা যায়, তবে অবশ্যই নামায-রোযা থেকে বিরত থাকবে। কিন্তু স্রাব যদি চলমান থাকে- সামান্য সময় ব্যতীত কখনই বন্ধ না হয়, তবে তা ইস্তেহাযা বা অসুস্থতা বলে গণ্য হবে। তখন তার নির্দিষ্ট দিন সমূহ শুধু ছালাত-ছিয়াম থেকে বিরত থাকবে।\nপ্রশ্নঃ (১৭৭) ঋতু শুরু হওয়ার দু’দিন পূর্বে নারীর গর্ভ থেকে যে হলুদ রংয়ের তরল পদার্থ নির্গত হয় তার বিধান কি?\nউত্তরঃ হলুদ রংয়ের এই তরল পদার্থ যদি ঋতুর সময় হওয়ার পূর্বে নির্গত হয়, তবে তা কিছু নয়। কেননা উম্মে আত্বীয়্যা (রাঃ) বলেন,\nكُنَّا لَا نَعُدُّ الْكُدْرَةَ وَالصُّفْرَةَ شَيْئًا\n“আমরা হলুদ রং ও মেটে রংয়ের তরল পদার্থ বের হলে তা কোন কিছুই গণ্য করতাম না।” (বুখারী)\nআবু দাঊদের বর্ণনায় এসেছে, উম্মে আত্বীয়্যা (রাঃ) বলেন,\nكُنَّا لَا نَعُدُّ الْكُدْرَةَ وَالصُّفْرَةَ بَعْدَ الطُّهْرِ شَيْئًا\n“পবিত্র হওয়ার পর হলুদ রং ও মেটে রংয়ের তরল পদার্থ বের হলে আমরা তাকে কোন কিছুই গণ্য করতাম না।”\nঋতুর পূর্বের এই হলুদ রংয়ের তরল পদার্থ যদি ঋতু বের হওয়ার সাথে সাথে বিচ্ছিন্ন হয়ে যায়, তবে তা কোন কিছু নয়। কিন্তু নারী যদি উহা ঋতুর সূচনা স্বরূপ মনে করে, তবে তা ঋতু হিসেবে গণ্য করবে এবং পবিত্র হওয়া পর্যন্ত অপেক্ষা করবে।\nপ্রশ্নঃ (১৭৮) পবিত্র হওয়ার পর হলুদ রং ও মেটে রংয়ের তরল পদার্থ বের হওয়ার বিধান কি?\nউত্তরঃ ঋতুর ক্ষেত্রে নারীদের সমস্যা সাগরতুল্য যার কোন কুল কিনারা নেই। এর অনেক কারণের মধ্যে অন্যতম একটি কারণ হচ্ছে, গর্ভ বা মাসিক নিরোধক ঔষধ ব্যবহার করা। পূর্বে মানুষ এত ধরণের সমস্যা সম্পর্কে অবগত ছিল না। সন্দেহ নেই সৃষ্টি লগ্ন থেকে নারীর নানান সমস্যা রয়েছে। কিন্তু বর্তমানে এর আধিক্য এত বেশী যে মানুষ তার সমাধানের ক্ষেত্রে হয়রান হয়ে যায়; যা দুঃখজনক বিষয়।\nতবে মূলনীতি হচ্ছে, নারী যদি নিশ্চিতভাবে ঋতু থেকে পবিত্রতা দেখতে পায়, যেমন নারীদের কাছে পরিচিত সাদা পানি বের হওয়া, বা হলুদ বা মেটে রং বের হওয়া বা ভিজা পাওয়া এগুলো সবই হায়েয বা ঋতু নয়। এগুলো নামায বা ছিয়াম থেকে বাধা দিবে না। স্বামী সহবাসে বাধা থাকবে না। কেননা এটা হায়েয নয়। উম্মু আতিয়্যা (রাঃ) বলেন, “পবিত্র হওয়ার পর হলুদ রং ও মেটে রংয়ের তরল পদার্থ বের হলে, আমরা তা কোন কিছুই গণ্য করতাম না।”  এর সনদ ছহীহ।\nএই ভিত্তিতে, নিশ্চিতভাবে পবিত্র হওয়ার পর এ ধরণের যা কিছুই ঘটুক, তাতে নারীর কোন অসুবিধা নেই। ছালাত-ছিয়াম ও স্বামী সহবাসে কোন বাধা নেই। কিন্তু পবিত্রতা না দেখা পর্যন্ত তাড়াহুড়া করবে না। কেননা কোন কোন নারী রক্ত বের হওয়াতে কিছুটা শুস্কতা দেখলেই পবিত্রতার চিহ্ন না দেখেই তাড়াহুড়া করে গোসল করে নেয়। এই জন্য মহিলা ছাহাবীগণ উম্মুল মু’মেনীন আয়েশা (রাঃ)কে দেখানোর জন্য তুলা নিয়ে আসতেন যাতে পীত রংয়ের তরল পদার্থ লেগে থাকতো। তখন তিনি তাদেরকে বলতেন, “সাদা পানি নির্গত না হওয়া পর্যন্ত তোমরা তাড়াহুড়া করবে না।” \nপ্রশ্নঃ (১৭৯) ঋতু বন্ধ করার জন্য ঔষধ (ট্যাবলেট) ব্যবহার করার বিধান কি?\nউত্তরঃ ঋতু বন্ধ করার জন্য ঔষধ (ট্যাবলেট) ব্যবহার করলে স্বাস্থ্যগত দিক থেকে কোন ক্ষতির সম্ভাবনা না থাকলে, তাতে কোন অসুবিধা নেই। তবে তাতে স্বামীর অনুমতি থাকতে হবে। কিন্তু এযাবত আমি যা জেনেছি তাতে এ সমস্ত ঔষধ নারীর জন্য ক্ষতিকারক। একথা সবার জানা যে, মাসিকের রক্ত প্রবাহিত হওয়াটা খুবই স্বাভাবিক। আর সময় মত স্বাভাবিক বিষয়ের গতিতে বাধা দিলে সেখানে অবশ্যই ক্ষতির আশংকা থাকে। নারীর শরীরে তার ক্ষতিকর প্রভাবও লক্ষ্য করা যায়। তাছাড়া ইহা ব্যবহার করলে অনেক সময় নারীর স্বাভাবিক মাসিক বাধাগ্রস্থ হয় এবং সে পেরেশানী ও সন্দেহের মধ্যে পতিত হয়। নামায-রোযা ও স্বামীর সাথে সহবাসের ক্ষেত্রে অসুবিধার সম্মুখিন হয়।\nএ জন্য আমি বলিনা যে এটা হারাম। কিন্তু নারীর ক্ষতির দিক চিন্তা করে বলি, এটা ব্যবহার করা উচিত নয়। আমার মতে এ পদক্ষেপ পসন্দনীয় নয়।\nআরো বলি, আল্লাহ নারীর জন্য যা নির্ধারণ করে দিয়েছেন, তাতেই তার সন্তুষ্ট থাকা উচিত। বিদায় হজ্জে নবী (ছাল্লাল্লাহু আলাইহি ওয়া সাল্লাম) উম্মুল মু’মেনীন আয়েশা (রাঃ)এর ঘরে গিয়ে দেখেন তিনি কাঁদছেন। তখন আয়েশা (রাঃ) ওমরার ইহরাম বেঁধেছিলেন।\nفَقَالَ مَا يُبْكِيكِ قُلْتُ لَوَدِدْتُ وَاللَّهِ أَنِّي لَمْ أَحُجَّ الْعَامَ قَالَ لَعَلَّكِ نُفِسْتِ قُلْتُ نَعَمْ قَالَ فَإِنَّ ذَلِكِ شَيْءٌ كَتَبَهُ اللَّهُ عَلَى بَنَاتِ آدَمَ\nতিনি তাঁকে বললেন, “কি হয়েছে তোমার, কাঁদছো কেন? আয়েশা (রাঃ) বললেন, আমি বললাম, আল্লাহর শপথ এ বছর আমি হজ্জ না করলেই ভাল হত। তিনি বললেন, সম্ভবতঃ তুমি ঋতুবতী হয়ে গেছো? আমি বললাম, হ্যাঁ। নবী (ছাল্লাল্লাহু আলাইহি ওয়া সাল্লাম) বললেন, এটা এমন এক বিষয় যা আল্লাহ তা’আলা আদম সন্তানের মেয়েদের জন্য লিখে দিয়েছেন।\n(সুতরাং দুঃখ করার কিছু নেই।) অতএব নারীর উচিত হচ্ছে, এ সময় ধৈর্য ধারণ করা। ঋতুর কারণে ছালাত-ছিয়াম করতে না পারলে তো আল্লাহর যিকিরের দরজা উম্মুক্ত রয়েছে। তাসবীহ-তাহলীল করবে, দান-সাদকা করবে, মানুষের সাথে সদাচরণ করবে, কথা-কাজে মানুষের উপকার করার চেষ্টা করবে, ইত্যাদি কাজ তো সুন্দর ও অত্যাধিক ফযীলতপূর্ণ আমল।\nপ্রশ্নঃ (১৮০) চল্লিশ দিন অতিবাহিত হওয়ার পরও নেফাসের স্রাব চলতে থাকলে কি করবে?\nউত্তরঃ কোন পরিবর্তন ছাড়াই যদি নেফাস বিশিষ্ট নারীর স্রাব চল্লিশ দিন অতিবাহিত হওয়ার পরও চলতে থাকে- যদি চল্লিশ দিনের পরের স্রাব ঋতুস্রাবের সময়ে হয়ে থাকে, তবে তা হায়েয বা ঋতু স্রাব হিসেবে গণ্য করবে। কিন্তু পূর্ববর্তী স্বাভাবিক ঋতু স্রাবের সময়ে না হয়, তবে সে সম্পর্কে বিদ্বানদের মধ্যে মতভেদ রয়েছে।\nএকদল বিদ্বান বলেন, চল্লিশ দিন পূর্ণ হলেই গোসল করে পবিত্র হয়ে যাবে এবং স্বাভাবিক নিয়মে ছালাত-ছিয়াম আদায় করবে। আর প্রবাহিত রক্ত ইস্তেহাযা বা অসুস্থতা গণ্য করবে।\nআরেকদল বিদ্বান বলেন, সে অপেক্ষা করবে এবং ষাট দিন পূর্ণ করবে। কেননা ষাট দিন পর্যন্ত নেফাস হয়েছে, এমন অনেক নারীও পাওয়া গেছে। এটা বাস্তব বিষয়। কেননা প্রকৃত পক্ষে কোন কোন নারীর ষাট দিন পর্যন্তই নেফাস হয়েছে। অতএব এই ভিত্তিতে ষাট দিন পূর্ণ হওয়া পর্যন্ত অপেক্ষা করবে। এরপর স্বাভাবিক ঋতু স্রাবের দিকে ফিরে যাবে। আর সেই মাসিকের সময় অপেক্ষা করে পবিত্র হলে গোসল করে নামায-রোযা আদায় করবে। এরপরও যদি স্রাব চলতেই থাকে তখন উহা ইস্তেহাযা হিসেবে গণ্য করবে।\nপ্রশ্নঃ (১৮১) নেফাসের চল্লিশ দিন শেষ হওয়ার আগেই পবিত্র হয়ে গেলে বা চল্লিশ দিনের পর পূণরায় স্রাব দেখা গেলে কি করবে?\nউত্তরঃ নেফাস বিশিষ্ট স্ত্রীর সাথে সহবাস করা স্বামীর জন্য জায়েয নয়। যদি চল্লিশ দিনের মধ্যে সে পবিত্র হয়ে যায়, তবে গোসল করে নামায আদায় করা তার জন্য ওয়াজিব এবং নামাযও বিশুদ্ধ। এ অবস্থায় স্বামী সহবাসও তার জন্য জায়েয। কেননা আল্লাহ বলেন,\n(يسألونَكَ عَنْ الْمَحِيْضِ قُلْ هُوَ أذىً فَاعْتَزِلُوْا النِّسَاءَ فِيْ الْمَحِيْضِ وَلاَ تَقْرَبُوْهُنَّ حَتَّى يَطْهُرْنَ)\nঅর্থাৎ- “আর তারা তোমার কাছে জিজ্ঞাসা করে হায়েয স¤পর্কে। বলে দাও, এটা অপবিত্র। কাজেই তোমরা হায়েয অবস্থায় স্ত্রী মিলন থেকে বিরত থাক। তখন পর্যন্ত তাদের সাথে সহবাসে লিপ্ত হবে না; যতক্ষণ না তারা পবিত্র হয়ে যায়।” (সূরা বাক্বারা- ২২২)\nযতক্ষণ অপবিত্রতা তথা রক্ত বিদ্যমান থাকবে ততক্ষণ স্বামীর সাথে সহবাস জায়েয হবে না। পবিত্র হয়ে গেলেই সহবাস জায়েয হবে। যেমনটি নামায আদায় করাও তার জন্য ওয়াজিব। চল্লিশ দিনের পূর্বে পবিত্র হলে, নেফাস অবস্থার যাবতীয় নিষিদ্ধতা শেষ হয়ে যাবে। তবে সহবাসের ক্ষেত্রে কিছুটা ধৈর্যাবলম্বন করা উচিত। কেননা সহবাসের ফলে পুনরায় রক্ত চালু হয়ে যেতে পারে।\nচল্লিশ দিন পূর্ণ হওয়ার পর এবং পবিত্র হওয়ার পর যদি আবার রক্ত দেখা যায়, তবে উহা মাসিকের রক্ত হিসেবে গণ্য করবে। নেফাসের রক্ত নয়। মাসিকের রক্ত নারীদের কাছে পরিচিত। যখনই উহা অনুভব করবে মনে করবে উহা ঋতুস্রাব। এই রক্ত যদি প্রবাহমান থাকে এবং সামান্য সময় ব্যতীত কখনই বন্ধ হয় না, তবে উহা ইস্তেহাযা হিসেবে গণ্য হবে। তখন ঋতুর নির্দিষ্ট দিন সমূহ অপেক্ষা করবে এবং অবশিষ্ট দিন সমূহ পবিত্র হিসেবে গণ্য করবে এবং গোসল করে নামায আদায় করবে। (আল্লাহই অধিক জ্ঞাত)\nঅকাল গর্ভপাত হলে কি করবে?\nপ্রশ্নঃ (১৮২) জনৈক নারীর তৃতীয় মাসেই গর্ভপাত হয়ে গেছে। সে কি নামায আদায় করবে, না নামায পরিত্যাগ করবে?\nউত্তরঃ বিদ্বানদের নিকট পরিচিত কথা হচ্ছে, নারীর গর্ভ যদি তিন মাস অতিবাহিত হওয়ার পর পড়ে যায়, তবে সে নামায পড়বে না। কেননা নারীর গর্ভস্থ ভ্রুণে মানুষের আকৃতি সৃষ্টি হয়ে গেছে। তখন তা নেফাস হিসেবে গণ্য হবে। অতএব সে নামায থেকে বিরত থাকবে।\nবিদ্বানগণ বলেন, মাতৃগর্ভে ভ্রুণের বয়স ৮১ (একাশি) দিন অতিবাহিত হলে মানুষের আকৃতি ধারণ করে। এ সময়টি তো তিন মাসের অনেক কম। যদি নিশ্চিত হয় যে, তিন মাস বয়সের ভ্রুণ পতিত হয়ে গেছে, তবে নির্গত রক্ত নেফাসের রক্ত বলেই গণ্য হবে। কিন্তু এই গর্ভপাত যদি আশি দিনের কমে হয়, তবে নির্গত রক্ত নষ্ট রক্ত বলে গণ্য হবে। আর সে কারণে নামায প্রভৃতি পরিত্যাগ করবে না।\nপ্রশ্নকারী এই নারীর উপর আবশ্যক হচ্ছে, স্মরণ করার চেষ্টা করবে ৮০ দিনের কম বয়সে যদি গর্ভপাত হয়ে থাকে এবং সে জন্য নামায পরিত্যাগ করে থাকে, তবে পরিত্যাক্ত নামাযের কাযা আদায় করবে। নামায কত ওয়াক্ত ছুটেছে তা নিশ্চিতভাবে স্মরণ করতে না পারলে অনুমানের ভিত্তিতে কাযা আদায় করবে।\nইস্তেহাযা হলে নারী কি করবে?\nপ্রশ্নঃ (১৮৩) অসুস্থতার কারণে যদি কোন নারীর রক্তস্রাব নির্গত হতেই থাকে, তবে কিভাবে সে ছালাত ও ছিয়াম আদায় করবে?\nউত্তরঃ এই নারীর অসুখ শুরু হওয়ার পূর্বে তথা গত মাসে তার ঋতুর যে দিন তারিখ নির্দিষ্ট ছিল, সেই নির্দিষ্ট দিন সমূহে সে নিজেকে ঋতুবতী হিসেবে গণ্য করে ছালাত-ছিয়াম প্রভৃতি থেকে বিরত থাকবে। উদাহরণ স্বরূপ বিগত মাসগুলোর প্রথম দিকে তার ছয়দিন ঋতু ছিল, তারপর এক সময় তার অসুখ শুরু হয়েছে, এক্ষেত্রে সে প্রত্যেক মাসের প্রথম দিকে ছয় দিন অপেক্ষা করবে এবং ছালাত ছিয়াম থেকে বিরত থাকবে। এ দিন সমূহ শেষ হলেই গোসল করে ছালাত-ছিয়াম আদায় করবে।\nক) ফরয নামাযের সময় হওয়ার পর পূর্ণাঙ্গরূপে লজ্জাস্থান ধৌত করবে।\nখ) তারপর সেখানে প্যাড বা পট্টি জাতীয় কোন কিছু বেঁধে দিবে,\nগ) এরপর ওযু করবে এবং নামায আদায় করবে।\nনামাযের সময় উপস্থিত হওয়ার পূর্বে এরূপ ওযু ইত্যাদি কাজ করবে না। ফরয নামাযের সময় ব্যতীত অন্য সময় নফল নামায পড়তে চাইলেও এভাবে ওযু ইত্যাদি করবে।\nএ অবস্থায় যেহেতু বারবার এতকাজ করা তার জন্য কষ্টসাধ্য ব্যাপার, তাই দু’নামাযকে একত্রিত করা জায়েয। যোহরের সাথে আছরের নামায আদায় করে নিবে বা আছরের সাথে যোহরের নামাযকে আদায় করবে। এবং মাগরিবের সাথে এশার নামায আদায় করবে অথবা এশার সময় মাগরিব ও এশার নামায আদায় করবে। যাতে করে তার একবারের পরিশ্রম দু’নামায যোহর ও আছরের জন্য যথেষ্ট হয় এবং দ্বিতীয়বারের পরিশ্রম মাগরিব ও এশার জন্য যথেষ্ট হয়। আর একবার ফজর নামাযের জন্য। অর্থাৎ- পাঁচবার পাঁচ ওয়াক্ত নামাযের জন্য লজ্জাস্থান ধৌত করা, পট্টি বাঁধা, ওযু করা প্রভৃতি কষ্টকর বিষয়। তাই এর পরিবর্তে তিনবারেই একাজ আদায় হয়ে যাবে। কষ্টও অনেক লাঘব হবে। (আল্লাহই তাওফীক দাতা ও তিনিই অধিক জ্ঞাত আছেন)\n কিছু কিছু লোক অযথা যুক্তি পেশ করে থাকে যে, কাফনের কাপড়ের মূল্য পরিমাণ স্বর্ণের আংটি ব্যবহার করতে কোন অসুবিধা নেই। তারা প্রকৃত পক্ষে নিজের প্রবৃত্তির পুজা করে থাকে। ওরা কি জানে যে কিভাবে কোথায় তার মৃত্যু হবে। রাসূলুল্লাহ্  এর চাইতে তারা কি মৃত্যুকে বেশী ভয় করে থাকে? রাসূল  তো এই যুক্তিতে কোন দিন স্বর্ণের আংটি পরিধান করেননি? বরং আবদুল্লাহ্ বিন আব্বাস (রাঃ) থেকে বর্ণিত হয়েছে। তিনি বলেন,\n“রাসূলুল্লাহ্  একদা জনৈক লোকের হাতে একটি স্বর্ণের আংটি দেখতে পেলেন, তিনি তার হাত থেকে উহা খুলে নিয়ে ফেলে দিলেন, অতঃপর বললেন, তোমাদের কোন মানুষ কি নিজের হাতে জাহান্নামের আগুন রাখতে চায়?” (মুসলিম, অধ্যায়ঃ পোশাক ও সৌন্দর্য্য, হা/৩৮৯৭)\n- অতএব যারা স্বর্ণের আংটি পরিধান করে তারা সাবধান। সেই আংটি বিবাহের আংটিই হোক বা স্মৃতির আংটিই হোক সবগুলোই হারাম। -অনুবাদক।\n বুখারী, অধ্যায়ঃ ই’তেছাম। অনুচ্ছেদঃ রাসূল  এর সুন্নাতের অনুসরণ। হা/ ৭২৮৮। মুসলিম, অধ্যায়ঃ ফযীলত, অনুচ্ছেদঃ নবী  কে সম্মান করা এবং প্রয়োজনাতিরিক্ত কোন প্রশ্ন তাকে না করা।\n বুখারী, অধ্যায়ঃ ওযু, অনুচ্ছেদঃ পা'দুটি পবিত্র করার পর যখন মোজা পরিধান করবে। হা/২০৬ মুসলিম, অধ্যায়: পবিত্রতা, অনুচ্ছেদঃ মোজার উপর মাসেহ করা। হ/ ৭৯, ২৭৪।\n উত্তেজনার কারণে লিঙ্গের আগায় আঠালো জাতীয় যে তরল পদার্থ বের হয়, তাকে আরবীতে মযী বলে।\n মুসলিম, অধ্যায়ঃ হায়েয, অনুচ্ছেদঃ উটের মাংস খেয়ে ওযু করা।\n তাছাড়া বিষয়টির সমাধান নবী  এর কর্ম থেকে ছহীহ্ হাদীছে পাওয়া যায়ঃ\nআয়েশা (রাঃ) থেকে বর্ণিত, তিনি বলেন, নবী  কখনো তাঁর কোন স্ত্রীকে চুম্বন করতেন অতঃপর নামায পড়তেন কিন্তু ওযু করতেন না।” (তিরমিযী, নাসাঈ, ইবনু মাজাহ্, আহমাদ)\n দারেমী, অধ্যায়ঃ তালাক, অনুচ্ছেদ নং৩ হা/ ২১৬৬। মুআত্বা মালেক অধ্যায়ঃ নামাযের জন্য আহবান হা/৪১৯।\n মুসলিম, অধ্যায়ঃ হায়েয, অনুচ্ছেদঃ পানি নির্গত হলেই পানি ঢালা। হা/ ৩৪৩।\n বুখারী, অধ্যায়ঃ গোসল, অনুচ্ছেদঃ উভয় লিঙ্গ মিলিত হলে করণীয়, হা/ ২৯১। মুসলিম, অধ্যায়ঃ হায়েয, অনুচ্ছেদঃ পানি ঢালার সম্পর্ক পানি নির্গত হওয়ার সাথে। হা/ ৩৪৮।\n বুখারী, অধ্যায়ঃ জানাযা, অনুচ্ছেদঃ মৃতকে পানি ও বরই পাতা দিয়ে গোসল দেয়া ও ওযু করানো। হা/১২৫৩। মুসলিম, অধ্যায়ঃ জানাযা, অনুচ্ছেদঃ মৃতকে গোসল দেয়া, হা/৯৩৯।\n বুখারী, অধ্যায়ঃ জানাযা, অনুচ্ছেদঃ ইহরামকারী মৃত ব্যক্তিকে কিভাবে কাফন পরাতে হয়। হা/ ১২৬৭। মুসলিম, অধ্যায়ঃ হজ্জ, অনুচ্ছেদঃ ইহরামকারী মৃত্যুবরণ করলে কি করতে হবে। হা/১২০৬।\n বুখারী, অধ্যায়ঃ গোসল, অনুচ্ছেদঃ উভয় লিঙ্গ মিলিত হলে করণীয়, হা/ ২৯১। মুসলিম, অধ্যায়ঃ হায়েয, অনুচ্ছেদঃ পানি প্রবাহিত করার সম্পর্ক পানি নির্গত হওয়ার সাথে। হা/ ৩৪৮।\n মুসলিম, অধ্যায়ঃ হায়েয, অনুচ্ছেদঃ নারীর বীর্য নির্গত হলে গোসল ওয়াজিব হওয়ার বর্ণনা। হা/ ৩১১।\n বুখারী, অধ্যায়ঃ হায়েয, অনুচ্ছেদঃ ঋতুবতী তওয়াফ ছাড়া হজ্জের যাবতীয় কাজ করবে।\n তিরমিযী, অধ্যায়: পবিত্রতা, অনুচ্ছেদঃ অপবিত্র না হলে যে কোন অবস্থায় কুরআন পাঠ করা।\n বুখারী, অধ্যায়ঃ তায়াম্মুম, অনুচ্ছেদঃ পানির বদলে পবিত্র মাটিই মুসলিম ব্যক্তির ওযু। হা/ ৩৪৪।\n বুখারী, অধ্যায়ঃ তায়াম্মুম, অনুচ্ছেদঃ তায়াম্মুমকারী কি দু’হাতে ফুঁক দিবে। হা/ ৩৩৮।\n বুখারী, অধ্যায়ঃ ওযু, অনুচ্ছেদঃ শিশু পুত্রের পেশাব। হা/২২৩। মুসলিম, অধ্যায়ঃ পবিত্রতা, অনুচ্ছেদঃ দুগ্ধপোষ্য শিশুর পেশাবের বিধান ও তা ধোয়ার পদ্ধতি। হা/ ২৮৬।\n আবুস্ সামাহ্ (রাঃ) থেকে বর্ণিত হয়েছে। নবী  বলেন,\nيُغْسَلُ مِنْ بَوْلِ الْجَارِيَةِ وَيُرَشُّ مِنْ بَوْلِ الْغُلَامِ\n“শিশু মেয়ের পেশাব ধৌত করতে হবে এবং শিশু ছেলের পেশাবে পানি ছিটিয়ে দিতে হবে।” (নাসাঈ, আবু দাঊদ, ইবনু মাজাহ্)\n ছহীহ বুখারী, অধ্যায়ঃ হায়েয, অনুচ্ছেদঃ ঋতুবতীর ছিয়াম পরিত্যাগ করা। হা/ ৩০৪।\n ছহীহ বুখারী, অধ্যায়ঃ নামাযের সময়, হা/৫৪৫। মুসলিম, অধ্যায়ঃ মসজিদ ও নামাযের স্থান, অনুচ্ছেদঃ এক রাকাত নামায পেলে ঐ নামায পেয়ে গেল।\n বুখারী, অধ্যায়ঃ হায়েয, অনুচ্ছেদঃ হায়েযের দিন ছাড়া অন্য সময় হলুদ রং ও মেটে রংয়ের তরল পদার্থ বের হওয়া। হা/৩২৬।\n আবু দাঊদ, অধ্যায়ঃ পবিত্রতা, অনুচ্ছেদঃ পবিত্র হওয়ার পর নারী যদি হলুদ রং ও মেটে রংয়ের তরল পদার্থ বের হতে দেখে।\n আবু দাঊদ, ঐ\n বুখারী মুআল্লাকভাবে বর্ণনা করেন। অধ্যায়ঃ ঋতু, অনুচ্ছেদঃ মাসিক আগমণ ও নির্গমণ।\n ছহীহ বুখারী, অধ্যায়ঃ ঋতু, অনুচ্ছেদঃ নারীদের ঋতু হলে প্রয়োজনীয় নির্দেশ। মুসলিম, অধ্যায়ঃ হজ্জ, অনুচ্ছেদঃ ইহরামের পদ্ধতি বর্ণনা করা।\n কিন্তু উম্মু সালামা (রাঃ) বর্ণিত হাদীছে এসেছে, তিনি বলেন, রাসূলুল্লাহ্ (ছাল্লাল্লাহু আলাইহি ওয়া সাল্লাম)এর যুগে নেফাস বিশিষ্টি নারীগণ চল্লিশ দিন পর্যন্ত অপেক্ষা করতেন। [দ্র: ছহীহ তিরমিযী হা/১৩৯, ছহীহ আবু দাউদ হা/৩২৯, ছহীহ ইবনে মাজাহ্ হা/৬৪৮- আলবানী] অধিকাংশ বিদ্বান (সুফিয়ান ছাওরী, ইবনুল মোবারক, শাফেঈ, আহমাদ, ইসহাক প্রমুখ) এমতই পোষণ করেন যে, চল্লিশ দিনের পর স্রাব নির্গত হতে থাকলে সেদিকে ভ্রুক্ষেপ করবে না। বরং গোসল করে নামায ইত্যাদি শুরু করবে। আর হাসান বাছরী বলেন, ৫০ দিন পর্যন্ত অপেক্ষা করবে। আর ৬০ দিন পর্যন্ত অপেক্ষা করার কথা আত্বা ও শা’বী থেকে বর্ণিত আছে। (তিরমিযী- হা/১১৯)- অনুবাদক।\nলেবেলসমূহ: ঈমান ও আক্বীদাহ, পবিত্রতা অর্জন, প্রশ্নোত্তর, ফতোওয়া, ফতোওয়া আরকানুল ইসলাম, মাসআলা-মাসায়েল, শায়খ মুহাম্মাদ বিন সালেহ আল-উসাইমীন (রহ.)\nMD.HABIBUR Rahman ১৯ ডিসেম্বর, ২০১৫ ৩:০৫ PM\nঅনেক ভাল লাগল এবং জানার জন্য বিশাল এক প্রশ্ন ভান্ডার । নিজের জন্য ও আরও কাওকে জানানোর জন্য নিজের কাছে সংরক্ষন করলাম ।\nধন্যবাদ । সুন্দর পোস্ট দেওয়ার জন্য\nRafi Sarker ৬ মে, ২০১৮ ৭:১৬ PM


রদবদল আসছে আ'লীগের প্রার্থী তালিকায়! | সকালের সংবাদ\nরদবদল আসছে আ’লীগের প্রার্থী তালিকায়!\nপ্রকাশিত হয়েছেঃ ১১:২০ অপরাহ্ণ, ২৪ নভেম্বর ২০১৮\nদলীয় সূত্রে জানা যায়, বিভিন্ন গণমাধ্যমে আওয়ামী লীগের সম্ভাব্য প্রার্থীদের তালিকা প্রকাশের পর ঢাকায় ছুটে আসেন মনোনয়নবঞ্চিত নেতাকর্মীরা। গত মঙ্গল, বুধ ও বৃহস্পতিবার তারা গণভবনে প্রধানমন্ত্রী ও আওয়ামী লীগ সভাপতি শেখ হাসিনার সঙ্গে সাক্ষাৎ করে ক্ষোভের কথা জানান।\nসূত্র জানায়, গণভবনে দলের সভাপতির সঙ্গে দেখা করে নেতাকর্মীরা বলেছেন, জনবিচ্ছিন্ন এমপিদের মনোনয়ন দেওয়া হলে নির্বাচনে নেতিবাচক প্রভাব পড়বে। প্রার্থীদের পরাজয়ের পাশাপাশি আওয়ামী লীগের ক্ষমতা ধরে রাখার ব্যাপারে সংশয় ব্যক্ত করে নেতাকর্মীরা। এর পরিপ্রেক্ষিতে কিছু আসনে সংসদীয় মনোনয়ন বোর্ডে প্রাথমিকভাবে বাছাই করা আওয়ামী লীগের প্রার্থী পরিবর্তনের বিষয়টি বিবেচনা করা হবে বলে আশ্বস্ত করেন শেখ হাসিনা।\nএ ব্যাপারে আওয়ামী লীগের সাধারণ সম্পাদক ওবায়দুল কাদের বলেন, মনোনয়নবঞ্চিতদের বক্তব্য আমরা শুনেছি। তাদের দেওয়া তথ্য বিবেচনা করা হবে।\nজানা যায়, আওয়ামী লীগ সভাপতি শেখ হাসিনার সঙ্গে দেখা করেছেন যুব মহিলা লীগের সহশিক্ষা, প্রশিক্ষণ ও পাঠাগার সম্পাদক সরকার ফারহানা আক্তার সুমি। তিনি নীলফামারী-১ আসনের বর্তমান এমপি আফতাব উদ্দিন সরকারের বিরুদ্ধে জনবিচ্ছিন্নতার অভিযোগ এনে সুমি বলেছেন, তাঁকে মনোনয়ন দেওয়া হলে নৌকার ভরাডুবি হবে।\nবরগুনা-১ আসনে মনোনয়নপ্রত্যাশী মশিউর রহমান শিহাব শেখ হাসিনাকে বলেছেন, সাধারণ জনগণ আমাকে চায়। আমি জুনিয়র হলেও জনপ্রিয়তার দিক দিয়ে শীর্ষে আছি। বর্তমান এমপি ধীরেন্দ্র দেবনাথ শম্ভুকে নিয়ে মাঠে নামলে পাবলিক আমাদের জুতো দিয়ে পেটাবে। তাঁকে এলাকায় অবাঞ্ছিত করা হয়েছে।\nকুমিল্লা-৩ আসনের বর্তমান এমপি ইউসুফ আবদুল্লাহ হারুনের নামে প্রধানমন্ত্রীর কাছে অভিযোগ করেছেন উত্তর জেলা আওয়ামী লীগের সাধারণ সম্পাদক জাহাঙ্গীর আলম সরকার। তিনি বলেন, স্থানীয় এই এমপি গত পাঁচ বছরে এলাকার দলীয় নেতাকর্মীদের বিরুদ্ধে ৮৮টি মামলা দিয়েছেন। তাঁকে মনোনয়ন দেওয়া হলে সংগঠনের অনেক ক্ষতি হবে।\nঝালকাঠি-১ আসনের বর্তমান এমপি বি এইচ হারুনকে মনোনয়ন দিলে আওয়ামী লীগের ভরাডুবি হবে বলে শেখ হাসিনাকে জানিয়েছে স্থানীয় নেতারা। তাদের দাবি, ছাত্রলীগের সাবেক নেতা মনিরুজ্জামান মনিরকে মনোনয়ন দেওয়া হলে আওয়ামী লীগ বিপুল ভোটে জয়ী হবে। এর বাইরে জয়ী হওয়ার কোনো সুযোগ নেই।\nব্রাহ্মণবাড়িয়া-৬ আসনে মনোনয়ন দেওয়া হয়েছে সাবেক প্রতিমন্ত্রী ক্যাপ্টেন (অব.) এ বি তাজুল ইসলামকে। বিষয়টি জানতে পেরে গত বৃহস্পতিবার রাতে গণভবনে আওয়ামী লীগ সভাপতি শেখ হাসিনার সঙ্গে দেখা করে কথা বলেন যুবলীগের প্রেসিডিয়াম সদস্য মহিউদ্দিন আহমেদ মহি। তিনি ওই আসনে নির্বাচন করার আগ্রহ প্রকাশ করে দোয়া চেয়েছেন।\nচাঁপাইনাবগঞ্জ-২ (নাচোল, গোমস্তাপুর ও ভোলাহাট) আসনে আওয়ামী লীগের মনোনয়নপ্রত্যাশী আনোয়ারুল ইসলাম আনোয়ার চার্টার্ড অ্যাকাউন্ট্যান্ট এবং যুবলীগের প্রেসিডিয়াম সদস্য। গত বৃহস্পতিবার গণভবনে গিয়ে প্রধানমন্ত্রী শেখ হাসিনার সঙ্গে সাক্ষাৎ করেন সাবেক এই ছাত্রলীগ নেতা। আনোয়ার এই আসনে দলের মনোনয়ন চেয়েছেন।\nসিরাজগঞ্জ-৩ আসনের বর্তমান এমপি গাজী ম ম আমজাদ হোসেন মিলন। এ আসনে দলের মনোনয়নপ্রত্যাশী সাইদুল ইসলাম খান পল। তিনি গত বৃহস্পতিবার গণভবনে গিয়ে দলের সভাপতি ও প্রধানমন্ত্রী শেখ হাসিনার কাছে মনোনয়ন চান।\nজানা যায়, এভাবে আওয়ামী লীগের তৃণমূলের কয়েক শ নেতাকর্মী গত তিনদিনে শেখ হাসিনার সঙ্গে সাক্ষাৎ করে তাদের অভিযোগের কথা জানিয়েছে। তাদের সবার অভিযোগ ও বক্তব্য মনোযোগ দিয়ে শুনেছেন শেখ হাসিনা। কাউকে কাউকে ইতিবাচক সিদ্ধান্তের বিষয়ে আশ্বস্তও করেছেন বলে জানা গেছে।\nভোটে বাধা দেয়ার আভাস দেয়া হলে তা হবে ইতিহাসের নির্মম অধ্যায়: বি চৌধুরী\n‘আমার সঙ্গে নির্বাচন করলে খালেদা জিয়ারও জামানত বাজেয়াপ্ত হবে’


ক্যাসিনোকাণ্ডে ফেঁসে যাচ্ছে শাকিব-মিতুর সিনেমা? | Dhaka Metro News\nপ্রকাশঃ Fri, Sep 27, 2019 2:47 PM\nআপডেটঃ Wed, Jul 29, 2020 9:40 AM\nসম্প্রতি বেশ ঘটা করে রাজধানীর হোটেল সোনারগাঁওয়ের বলরুমে মহরত হয়ে গেল শাকিব-মিতু জুটির ছবি ‘আগুন’।\nইতিমধ্যে ছবিটির ৩০ শতাংশের কাজও সম্পন্ন হয়ে গেছে বলে জানা গেছে। আর এরই মধ্যে অনিশ্চয়তার হুমকিতে পড়েছে ছবিটি।\nসরকারের চলমান শুদ্ধি অভিযানের কারণেই এ ঝামেলার মুখোমুখি হয়েছে সিনেমাটির প্রযোজনা সংস্থা।\nএর পর সম্রাটকে মতিঝিল ক্লাবপাড়ার ক্যাসিনোবাণিজ্যে প্রবেশ করান তিনি। সম্রাটকে সামনে রেখে ক্যাসিনোবাণিজ্যের ক্যাশিয়ার হিসেবে কাজ করতে থাকেন।\nএখন ‘আগুন’ ছবির অর্থের জোগান নিয়ে দেখা দিয়েছে অনিশ্চয়তা। চলচ্চিত্রপাড়ায় ঘুরেফিরে যে প্রশ্ন উঠেছে, ছবিটির প্রযোজনা সংস্থা চলমান শুদ্ধি অভিযানে দেশবাংলা মাল্টিমিডিয়ার কার্যক্রম থাকবে কী? অর্থের জোগান দিয়ে যাবে কী সংস্থাটি? শেষ হবে কী ‘আগুন’ ছবির শুটিং?\nজানা যায়, আরমান প্রযোজিত ‘আগুন’ ছবির মহরত অনুষ্ঠানটি প্যান প্যাসিফিকে বেশ জাঁকজমকপূর্ণভাবে অনুষ্ঠিত হয়।\nছবিতে চিত্রনায়ক শাকিব খানের বিপরীতে অভিনয় করছেন মিস ওয়ার্ল্ড বাংলাদেশের প্রথম আসরের রানারআপ জাহারা মিতু।\nছবিটি নিয়ে অনেক প্রত্যাশাই তৈরি হয়েছে। কারণ এই ছবি দিয়ে দীর্ঘদিন পর আবারও সিনেমায় ফিরছেন পরিচালক-নায়কের সুপারহিট জুটি খোকন-শাকিব। এ বিষয়ে এখন পর্যন্ত আশাবাদী পরিচালক বদিউল আলম খোকন।\nতিনি বলেন, ‘দেশের পরিস্থিতি যাই থাকুক, ছবিটির শুটিং চলবে। প্রায় ৩০ শতাংশ কাজ শেষ হয়েছে ‘আগুন’ ছবির। এবার শুক্রবার (২৭ সেপ্টেম্বর) থেকে কক্সবাজারে একটানা শুটিং চলবে। বাকি থাকবে গানের শুটিং। সেগুলো নতুন তারিখ ঠিক করে দৃশ্যায়ন করা হবে। পরিকল্পনামাফিকই কাজ এগিয়ে চলেছে। দেশের চলমান পরিস্থিতির সঙ্গে এর সম্পর্ক নেই।’\nট্যাগঃ ক্যাসিনোকাণ্ডে ফেঁসে যাচ্ছে শাকিব-মিতুর সিনেমা?